بۆچی ئاکادێمیسیەنەکان کۆلۆنیالیزمی ئێران پاشگوێ دەخەن؟ – Giareng\nلە 5 کانونی دووهەم , 2020\nنەیشنال ریڤیو – ئەی جەی کاشێتا\nوەرگێرانی : کەماڵ حەسەن‌پوور\nئاکادێمیسیەنی ئەو سەردەمە سەرسامی کۆلۆنیالیزە کردن، ئیمپراتوری و هەژەمۆنی کولتوری لەگەڵ سەردەمی دوای کولۆنیالیزم، توێژینەوەی ئەتنیکی و تێکەڵاویی کەرتەکانن. بورسیەی خوێندن لە زۆر بواردا کەوتۆتە ژێر دەسەڵاتی دژە هەژەمۆنیخواز، پشتیوانی دانیشتووە ڕەسەنەکان و دژە ئیمپێریالیستان کە هێرش دەکەنە سەر هەر کەسێک کە لەگەڵیان هاوڕا نییە. کاتێک گۆڤارێک بە ناوی سێ مانگەی جیهانی سێهەم لە ٢٠١٧ وتارێکی لەبارەی سوودەکانی کۆلۆنیالیزم بڵاو کردەوە، دژکردەوەی پرۆفیسۆرانی دادپەروەریی کۆمەڵایەتی بووە هۆی لابردنی وتارەکە و ١٥ ئەندامی دەستەی نووسەران دوای هەڕەشە لێکردنیان ناچار بە دەست لە کار کێشانەوە کران.\nکاتێک وڵاتانی بەهێز کەڵکی خراپ (کە نادادپەروەرانەیە) لە وڵاتانی بێ هێزتر وەردەگرن، بایخ و کولتوری خۆیان دەسەپێنن و دەست لە ئابوورییە ڕەسەنەکان وەردەدەن، ئاکادێمیسیەنەکان دەنگ بەرزترین و داهێنەرترین ڕەخنەگرەکانن. تەنانەت بێزەڕترین نگوزی وڵاتێکی بەهێز لە وڵاتێکی لاوازتردا بەرەوڕووی ناڕەزایەتی تووند دەبێتەوە، بۆیە ماویەکی دوور و درێژە کە شتێک بە ناوی “کۆلۆنیالیزمی کۆکاکۆلا” بۆتە وێردی زمان. لشکری توێژەر- چالاک سەرقاڵی بەڵگە هێنانەوە لە مێژوو بۆ شیکردنەوەی سەردەمی ئێستان، سەردەمی ڕەشی [کۆلۆنیالیزمی] ئوروپایی لەگەڵ هی ئەمریکایی و ئیسڕائیلی بەراورد دەکەن و هەموو کون و قوژبنێک بۆ دیتنەوەی ئاسەواری سەرکوتکەریی ڕۆژئاوایی، ئەمریکایی و ترامپی دەگەڕێن و ئیمپراتۆرییەکی نوێی ئەمریکایی ڕادەگەیەنن. کێشە نییە، بەڵام بۆ ئەوان هەوڵەکانی ئێران بۆ ئەنجامدانی هەمان کار پاشگوێ دەخەن کە لایەنی دیکە بە ئەنجامی ئەو شتانە بەرامبەر بە ئێران تاوانبار دەکەن؟\nڕۆژنامەوان و توێژەری وەک جاناتان سپایەر و سێت فراتنتزمەن، چەند ساڵە دەستدرێژییە کۆلۆنیالییەکانی ئێران تۆمار دەکەن. بەڵام زۆر لە ئاکادێمیسیەنەکان لە بەکار هێنانی تواناییەکانیان دژی ئێران دوو دڵن. زۆر لەوان ئامانجی ساکارتریان پێ باشترە، وەک ئیسڕائیل و ئەمریکا، لە سەرەتای مانگی ڕابردوو کۆمیتەی دژە کۆلۆنیالیزمی نەتەوە یەکگرتووەکان هەشت هەڵوێستی دژی ئیسڕائیل لە ئەنجومەنی گشتیی پەسەند کردن و نیشانی دا کە پێشترێتی بە کام شت دەدا.\nتەنانەت بە بێ پێشێل کردنی سەربەخۆیی وڵاتانی دیکە، ئێران بۆخۆی ئیمپریالیستییە، کە فارسەکان دەسەڵاتی خۆیان بەسەر عەڕەبەکان، کوردەکان، بەلووچەکان، ئازەرییەکان، تورکمەنەکان، لۆرەکان، گیلەکەکان و مازەندەرانییەکاندا دەسەپێنن. تەنیا چەند کەس وەک، دانیەل پیپس، ئیلان بەرمەن و شۆشانا برییەن، سەرنجیان داوەتە ئەو ڕاستییە.\nشۆڕشی ئیسلامیی خومەینی لە سەرەتاوە پرۆژەیەکی ئیمپریالیستی بوو، کە یەکەم کارەکەی دوای بەدەستەوە گرتنی دەسەڵات (تەنانەت پێش هەرەسهێنانی دەوڵەتی کاتیی دوای سەرکەوتنی شۆڕش لە نۆڤامبری ١٩٧٩) دامەزراندنی سپای پاسدارانی شۆڕشی ئیسلامیی بۆ بڵاو کردنەوەی ئەو بیرۆکانە بوو. ماوەیەکی کورت دوای ئەو ڕووداوە لە لوبنان کارێکیان کرد، وەک ماتیو لەڤیت دەڵێ: “١٥٠٠ پاسداری ڕاوێژکار بەڕیکران تا لە دۆڵی بیقاع وەک بەشێک لە ئامانجی هەناردە کردنی شۆڕشی ئیسلامیی بۆ دونیای عەڕەب مۆڵگەیەک بکەنەوە.” ئەو ڕاوێژکارانە دەوری سەرەکییان لە درووستکردنی حیزبوڵڵادا هەبوو کە لە خزمەت ئێران دابووە بۆ بڵاوکردنەوەی دەستڕۆیشتوویی ئێران لە دونیادا.\nلە ١٩٩٨، قاسم سولەیمانی وەک فەرماندەی نوێی سوپای قودس دیاریکرا. سولەیمانی هەوڵە کۆلۆنیالییەکانی ئێرانی، بە کەڵک وەرگرتن لە ڕووخاندنی سەددام حوسێن لە لایەن وڵاتە یەکگرتووەکانەوە لە ٢٠٠٣، بۆ دەستبەسەر داگرتنی عێراق بە شێوەیەک کە هەرگیز بە تەنیا نەیدەتوانی ئەو کارە بکا، پەرە پێداون. ڕاپەڕینی بەناو بەهاری عەڕەبیی، دەرفەتی بۆ سولەیمانی رەخساند کە لە سووریە بە کەڵکوەرگرتن لە حیزبوڵڵا جێ پێی خۆی کردەوە و لە یەمەن لە حوسییە شیعەکان بۆ سەرکەوتن لە گەیشتن بە ئامانجی “هیلالی شیعە” کە لە کەنداو تا دەریای ناوەڕاست دەگرێتەوە، کەڵکی وەرگرتووە.\nهەموو ساڵێک کتێب لە بارەی ئیمپریالیزمی بریتانیا و ئەمریکا لە ئێران و خۆرهەڵاتی ناڤین چاپ دەکرێن. بابەتەکە بۆتە شتێک کە زۆر کەس بە خستنە ڕووی دێوەزمەیی هەڵسوکەوتی بریتانیا و ئەمریکا لە خۆرهەڵاتی ناڤین لە بارەگای ئێدوارد سەعید چۆک دادەدەن. لەگەڵ ئەوەشدا نزیکەی هیچکام لە ئاکادێمیسیەنەکان شتێک لە بارەی ئاشکراترین و خوێناویترین پرۆژەکانی کۆلۆنیالیزم، تەنانەت کاتێک کە لەبەر چاوی ئەوان دەقەومێ، نانووسن.\nبێگومان ڕیزپەڕ لەوبارەدا هەن. ئیمپریالیزمی ئیسلامیی نووسراوەی ئەفرەیم کارش (٢٠٠٦) وەبیر هەموو کەسی هێناوە کە خۆرهەڵاتی ناڤین “شوێنێکە کە دامەزراوەی ئیمپریالیستی نە تەنیا لەوێ دەستی پێکرد … بەڵکو ئەو شوێنەیە کە هاوشێوەی ئوروپاییەکەی لەوێ درێژەی بە ژیان داوە.”\nڕیزپەڕێکی دیکە تەلحە عبدولڕەززاقە، توێژەرێکی ئەنستیتۆی ستراتێژیی و ئاسایشی زانکۆی ئێکزێتەر، بەڵام سەرنجی ناوبراو لەبارەی کۆلۆنیالیزمی ئێرانی وێدەچێ تەنیا تا عێراق بڕ بکا، و هەڵوێستە دژە ئەمریکایی و دژە ئیسڕائیلییەکانی ئەو لە ئەلجەزیرە و میدڵ ئیست ئای دەرخەری نەبوونی مەیلی ناوبراو بۆ باسکردن لەبارەی کۆی ئیمپێریالیزمی ئێرانن. ئەو هەڵوێستانە بێگومان بۆ دانی خەڵاتی توێژەری لاو لە لایەن ئەلجەزیرە لە ساڵی ٢٠١٥ بڕیاردەر بوون.\nتوێژەرانی تینک–تانکەکان لە باس لەبارەی دەستێوەردانی ئێران لە وڵاتانی دەیکەدا سڵیان نەکردووە. مایکل روبین لە ئەنستیتۆی ئەمەریکەن ئینترپرایز دەنووسێ “جگە لە ڕووسیە، ئەمڕۆ ئێران ئیمپریالیستیترین وڵاتی جیهانە … جیاوازییەکی زۆر کەم لە نێوان هەڵسوکەوتی ئەو بۆ بەدەستەوە گرتنی دەسەڵاتی سیاسی و ئابووری وڵاتانی هەژارتر و جەللادەکانی خۆی لە سەدەی نۆزدەدا هەیە.”\nتوێژەرانی ئیسڕائیلیش بە هەمان شێوە زۆرتر حەزیان لە سەرنجدان بە ئێرانی ئێستا هەیە تا ئەوی ڕابردوو. هیلەل فریش، پرۆفیسۆری زانستە سیاسییەکان و خۆرهەڵاتی ناڤین لە زانکۆی بار – ئیلان و توێژەری پلەبەرزی توێژینەوەکانی ستراتێژیک لە ناوەندی بەگین – سادات، دەڵێ ئێران “تەنیا وڵاتێکە کە جەخت لەسەر دەستێوەردانی سیاسی، ئابوری و تێرۆریستیی لە دەروەی سنوورەکانی خۆی دژی ئەو دەوڵەتانە دەکا کە هێرشیان نەکردۆتە سەری.”\nبەڵام کوا هاواری دژکردەوە لەلایەن ئەو کەسانەی کە لە بورجی عاجن؟ ئاخۆ سەرجەم دژە ئیمپریالیستەکان سەرقاڵی مەحکوم کردنی ڕۆژئاوان، پێشترێتی بە قوربانیی بوون لە بەرامبەر تێکۆشان دەدەن و ڕێگای تازە بۆ بەکار هێنانی “ئەوانی دیکە” وەک کردارن [فعل] (ڕەنگبێ لە ئەنستیتۆی نامۆیی & هاوبەشیی زانکۆی بێرکلی)؟ کوا کۆنفرانس، سەمپۆزیۆم و ژمارەی تایبەتی گۆڤارەکان لەبارەی ئیمپریالیزمی ئێرانی؟ ئەنجومەنی سیاسەتی دەرەوە لە مانگی فێورییە میوانداری کۆبوونەوەیەک لە بارەی سیاسەتی ئیمپریالیستیی دەروەی ئێران بوو، بەڵام ئەگەر هەر ڕووداوێکی لەو چەشنە لە زانکۆیەکی ئەمریکا لە ٢٠١٩ هاتبێتە ئاراوە، بانگەشەی بۆ نەکراوە و بە باشی شاردوویانەتەوە.\nسەدەی ٢١ بە لێشاوی سەرکێشی وتار و کتێب کە “ئیمپریالیزمی” نوێی ئەمریکایان لە خۆرهەڵاتی ناوڤین لە دوای یازدەی سێپتامبر [هێرشەکانی ئەلقاعیدە لە وڵاتە یەکگرتووەکان ٢٠٠١] مەحکوم دەکرد دەستی پێکرد. بەڵام کتێب لەبارەی مەحکوم کردنی سەرهەڵدانی ئیمپریالیزمی ئێرانی بە دڵۆپەش نەهاتوونە دەر.\nکە وا بوو، بە ڕاستی پسپۆڕانی خۆرهەڵاتی ناوڤین خەریکی چن؟\nلە دەرەوەی پیشەکە، ئەو شوێنەی کە چالاکان خۆیان مەڵاس داوە، دژە هێرشێک دەستی پێکردووە. لە ٧ی دێسەمبەر لایەنگرێکی ئێران بە ناوی حەمید دەباشی لە زانکۆی کۆلومبیا شتێکی بە ناوی “نامە دژی ئیمپریالیزمی ئەمریکا” نووسی و بڵاوی کردەوە و لەویدا دژی “پرۆژەی ئیمپریالیستیی وڵاتە یەکگرتووەکان” بە یارمەتی ڕێکخراوی دراوی ناونەتەوەیی [IMF] کە “بە تەمای گەڕاندنەوەی دەوڵەتداریی کۆلۆنیالی نوێ بە شێوەی ڕێژیمی سەر بە وڵاتە یەکگرتووەکانە” هەڵوێستی گرتووە. دەباشی بە شێوەیەک ٣٨ ئاکادێمیسیەنی ڕازی کردن (١٢ لە وان لە خوێندنگەی باڵای کالیفۆرنیان) تا لەگەڵ تێکەڵاوێکی ناجۆر لە هونەرمەندان، چالاکان، یاساناسان و بڵاوکەرەوەی پادکەست نامەیەکی سەیروسەمەرە واژۆ بکەن کە بە تەواوی لە سەرهەڵدانەکانی مانگی نۆڤەمبەر لە ئێران ناحاڵییە.\nتەنانەت سۆسیالیستەکانی گۆڤاری نیو پاڵیتیکس، هەڵەی نامەی دەباشییان “لە باس نەکردن لە نفوزی سەرکوتکەرانە و تووندوتیژانەی ئێران لە سووریە، لوبنان و عێراق” دیتووە و ئیددیعای “بیرۆکەی ئیمپریالیزم، کە شێوە ئیمپریالیزمی ئێران ناگرێتەوە و مەحکومی ناکا” بە بێ بنەما دەزانێ.\nپسپۆڕە ئاساییەکانی خۆرهەڵاتی ناڤین پێیان باشترە وا بنوێنن کە ئیمپریالیزمی ئێرانی بوونی نییە، جا “شێوە” بێ یا ئی دیکە. کاتێک کە سەدان و ڕەنگبێ هەزاران لەوان لە گردبوونەوەی ساڵانەی ئەنجومەنی توێژینەوەکانی خۆرهەڵاتی ناڤین لە نیوئۆرلینز لە مانگی ڕابردوودا بەشدار بوون، وێدەچوو کە باسەکە لەبیر کرابێ. لە ماوەی چوار ڕۆژ، ٢٠ کۆبوونەوەی ئاکادێمیکی بەڕێوە چوون، کە هەر کامیان باسی ١٨ تا ٢٤ بابەتیان تێدا کردبوو، کە کۆی هەمووان ٣٠٤ دانیشتنی لەخۆ گرت: پانێل، دانیشتن، ئاخاوتنی بابەتییانە، وتار و کۆبوونەوە لە بارەی پرسی هەنووکەیی. لە هەرکام لەو پێشهاتانەدا لانی کەم نیو دەرزەنێک پسپۆڕ تیایدا بەشدار، بەڕێوەبەر یا چاودێر بوون. و تەنانەت تاکە یەک دانەش بۆ باس لە سەر نفوزی کۆلۆنیالیستیی ئێران لە لوبنان، عێراق، سووریە و یەمەن تەرخان نەکرابوو. هیچ شتێک لەبارەی سەرهەڵدانی ئیمپراتوری ئێران نەگوترا. بەڵام ئیمپراتوری قاجار لە چەند کۆبوونەوەدا باس کرا. هەروەها چەند کۆبوونەوە لە بارەی شوێنێک بە ناوی “فەلەستین/ئیسڕائیل” یا “ئیسڕائیل/فەلەستین” بەستراوە بە حەزی چاودێری کۆبوونەوەکە پێکهاتن.\nپرۆژەی ئیمپریالیستیی ئێران یەکێک لە ڕووداوە گرینگەکانی مێژووی سەردەمە، و هێڵە سەرەکییەکانی لەگەڵ بەرژەوەندیی و باوەڕی قووڵی کۆری پرۆفیسۆرەکان [بواری توێژینەوەی خۆرهەڵاتی ناڤین] یەک دەگرێتەوە. بەڵام زۆربەی ئاکادێمیسیەنەکان بە شێوەیەکی جێگای سەرنج لە بارەی کۆلۆنیالیزمی ئێران ناکونجکۆڵن. ئەوەیە بەفیڕۆدانی هەل.


تەرمی جەمال خاشقچی ڕادەستی کەسێک کراوە کە خەڵکی ماردینی باکووری کوردستانە\nدوای ئەوەی بەرپرسانی سعودیە بە فەرمی هەواڵی کوژرانی جەمال خاشقچیان بڵاوکردەوە، میدیاکانی تورکیا زانیاری نوێیان لەبارەی تەرمی نوسەر و ڕۆژنامەنوسە سعودیەکە بڵاوکردەوە.\nبەپێی ئەو زانیاریانەی ماڵپەڕی "خەبەرتورک" بڵاویکردوەتەوە، خاشقچی دوای ئەوەی کوژراوە، تەرمەکەی لەلایەن چەند کەسێکەوە گوازراوەتەوە بۆ مزگەوتی سوڵتان ئەحمەد و بە مەبەستی شاردنەوەی ڕادەستی هاوڵاتیەکی تورک کراوە کە خەڵکی ماردین-ی باکووری کوردستانە.\nلە ئێستادا پۆلیسی تورکیا بەدوای ئەو کەسەدا دەگەڕێن کە تەرمەکەی خاشقچی شاردوەتەوە و بەپێی زانیاریەکان بەرپرسانی کونسوڵخانەکە لە پەیوەندی بەردەوامدابوون لەگەڵ تا تەرمەکەی شاردوەتەوە.\nبەرپرسانی تورکیاش رایانگەیاندووە، تا ڕۆژی سی شەممە چاوەڕی دەکەن کە سعودیە بە فەرمی شوێنی تەرمی خاشقچی ئاشکرابکات، بەپێچەوانەوە وەزارەتی دەرەوەی تورکیا لیژنەی لێکۆڵینەوە لەسەر دۆسیەکە پێکدەهێنن.\nڕۆژی ٢ی تشرینی یەکەم، جەمال خاشقچی نوسەری سعودی دوای ئەوەی بە مەبەستی تەواوکردنی پرۆسەی هاوسەرگیری سەردانی کونسوڵخانەی سعودیەی کرد لە ئیستەنبوڵ، دیار نەما و دواتر بەرپرسانی سعودیە رایانگەیاند خاشقچی بەهۆی دروستبوونی شەڕ لەنێو کونسوڵخانەکە کوژراوە.\nکۆی سه‌ردان: 17955410


ئەنیستیتۆی خانی شەوە شێعرێكیان بە نیشانەی هاودەردی لەگەڵ لێقەوماونی وان بەڕێوە برد\n14:04 - 23 خەزەڵوەر 2711\nكوردپا: ئەنیستیتۆی كلتووری و هونەری ئەندێشەی ئەحمەدی خانی بە نیشانەی رێزگرتن لە گیان لە دەستدان و لێقەوماوانی بوومەلەرزەكەی وان شەوە شێعرێكیان لە شاری ورمێ‌بەڕێوە برد.\nبەپێی هەواڵی گەیشتووو بە ئاژانسی هەواڵدەریی كوردپا، ئەو كۆڕە شێعرە لە ژێر ناوی \_"وان چیدیكە دڵت لێ‌نادات\_" لە شاری ورمێ‌بەرێوە چوو.\nكۆمەڵێكی بەر چاو لە كەسایەتییە فەرهەنگی و هونەرییەكان وەكوو، گوڵاڵە ستادوەند، محەممەد سەفایی، بەرزەنجی و رەحیم حەلاج بەشداری ئەو رێورەسمە بوون و بە خوێندنەوەی شێعر و پەخشان رێزیان لە گیان لە دەست داوانی هاووڵاتیانی وان گرت.\nهەر لەو پێوەندییەدا ماوەیەك لەمەوبەر ئەنیستیتۆی خانی لە ورمێ‌یارمەتێكی بەر چاوی لە پێخەو بۆ هاووڵاتیانی وان كۆ كردەوە.\nلێپرسراوانی حكوومەتی ئیسلامی ئێران لە ورمێ‌ئیزنی چوونی ئەو كەلوپەلە كۆ كراوانەیان بۆ وان نەدا.\nبەوتەی لێپرسراوانی ئیدارەی ستانداردای ورمێ، بە هۆی باجی هەناردەی قەدەغە، حكوومەتی توركیە ناهێلێت ئەو یارمەتیانە بە دەستی ئەو خەڵكە بگات.


ئایا بەکارھێنانی ئیزوگام بۆ ڕووپۆشی سەربان و دیوارەکان گونجاوە؟\nhunar 21/01/2020 - 12:32 بڵاوکراوەتەوە لە هەواڵ/هەمەڕەنگ\nپێش بەکارھێنان ھەموو مەوادێکی بیناسازی، پێویستە ئەندازیار و خاوەن ماڵ و دووکاندارەکان بیر لە سوود و زیانیان بکەنەوە لە ڕووی تەندروستییەوە،کایەی ئەندازیاری و تەندروستی پەیوەندی ڕاستەوخۆیان پێکەوە ھەیە، بۆیە دەبێت زۆر ئاگاداری ٸەو مەوادانە بین کەبەکاریان دەهێنین.\nئیزوگام (Asphalt)ی ئامادەکراوە، بە کوردییەکەی بە واتای قیر دێت ، قیریش تێکەڵەیەکه له چەو و لم و بیتیومین(bitumin) ، بیتیومین مادەیەکە تێکەل بە چەو و لمەکە دەکرێت تا یەک بگرن و ئەو هێزە بدەن کە داوەکراوە، وەک چۆن چیمەنتۆ لە سەبکردندا بەکاردێت.\nبیتیومین ماددەیەکی ئۆرگانییە، لە نەوت دروست دەکرێت و زیانی زۆری بۆ تەندروستی هەیە و دەبێته هۆی توشبوون به نەخۆشی سەرەتان. بەکارهێنانی ماددەیەکی وا خراپ و مەترسیدارە.\nئیزوگام زیاتر لەو شوێنانەدا بەکار دێت کە تەرەشوعیان ھەیە وەک سەربان و دیوار.\nهاوکات ئیزوگام ھیچ بەرگرییەکی بۆ گەرمی و ساردی نییە، بەڵکە وا دەکا زیاتر دیوار گەرم بێ و پێویستی بە وزەیەکی زۆرە تا ماڵان فێنک ببێتەوە. جگە لەوەیش دەبێتە ھۆی دروستبوونی شێ لە دیوار و سەقفدا. ئەمەیش وا دەکات چەندین جۆری کەڕوو و بەکتریا و ڤایرۆسی زیانبەخش لە ماڵ دروست ببێ، بێ ئەوەی ئاگاداری بین. ھاووەخت لە جوانی خانوو کەم دەکاتەوە.\nشەست ساڵ پێش ئێستا ئەم مەوادە لە زۆر وڵات بەرهەمهێنانی وەستاوە و ئێستایش تەنھا بۆ وڵاتە دواکەوتووەکان دروست دەکرێت و بازاڕیان بەوانەوە گەرمە، وەگەرنا ھیچ وڵاتیکی پیشکەوتوو لە ڕووی بیناکارییەوە ئیزوگام بەکار ناهێنرێت.\nئێستا چەندین جۆری موادی مضاف(Admixture) ھەیە کە چارەسەری ھەموو ئەو کیشانە دەکات و ھیچ پیویست بە ئیزوگام ناکات و بەکارھینانیشیان ئاسانە لەوانەیش(hyper, desmo, sikaFill_100, Super Coat PU100, )


یاسای نۆێ حکومەتی بەریتانیا و ڕێنمایی بۆ پەنابەران! | fir-fedration.com\nHome » هه‌واڵ وچالاکی » یاسای نۆێ حکومەتی بەریتانیا و ڕێنمایی بۆ پەنابەران!\nناونیشانی باسێکە بۆ بەڕیز”ئومێد حەوێزی” وەرگێروشارەزا لەبواری یاساکانی پەنابەری لە بەریتانیا.\nڕۆژانی :١٥وە ١٦ مارسی ٢٠٢١\nکاتژمێر:١ بۆ ٣ بەکاتی لەندەن\nکۆبوونەوەکە لەڕێگای بەرنامەی زوومەوە دەبێت.\nفیدراسیۆنی پەنابەرانی عێراقی لە بەریتانیا هەڵدەستێت بە ڕێکخستنی گفتوگۆیەك لە ماوەی دوو رۆژدا بۆ ماوەی ٤کاتژمێر بۆ یارمەتیدان وڕێنمایکردن و ئامۆژگاریکردنی ئەو پەنابەرانەی هاتوونەتە بەریتانیا وە بۆ تێگەیشتنی مافەکانی پەنابەران بەپێ یاسای بەریتانیا.\nگەر دەتەوێت بەشداری بکەیت دەتوانییت بەڕێگای ئەم ئیمیل و تەلەفونی خوارەوە، ناو وە ئیمێڵی خۆت بنێرێت تا لینك وئایدی وپاسکۆدی بەرنامەی کۆبوونەوەکەت بۆ بنێرین وە سود مەند بن لە ڕێنمای وڕاوێژکاری بە ئاڕاستەی دامەزراندی ژیانێکی نۆی وەك ئەوەی لەیاسای بەریتانیادا جێگیر کراوە.


ڤیان محەممەدی بە دانانی بارمتە لە زیندانی ورمێ ئازاد کرا – زاگرۆس پۆست\nماڵەوە / سیاسی / ڤیان محەممەدی بە دانانی بارمتە لە زیندانی ورمێ ئازاد کرا\nڤیان محەممەدی بە دانانی بارمتە لە زیندانی ورمێ ئازاد کرا\nپێنج شه‌ممه 10 حوزه‌یران 2021\tسیاسی, کوردستان, مافی مرۆڤ, هەواڵ 16 جار خوێنراوه‌ته‌وه\nدوێنێ چوارشەممە ١٩ی جۆزەردان، ڤیان محەممەدی، چالاکی مەدەنی و خوێندکاری خەڵکی شاری مەریوان بە دانانی بارمتە لە زیندانی ناوەندیی ورمێ، ئازاد کرا.\nئەو چالاکە مەدەنییە بە دانانی بارمتەی ١ میلیارد و ٥٠٠ ملیۆن تمەن بە شێوەی کاتی هەتا کاتی دادگاییەکەی لە زیندانی ورمێ ئازاد کراوە.\nڕۆژی دووشەممە ١٠ی جۆزەردان، ڤیان محەممەدی بە نیشانەی ناڕەزایەتی دەربڕین لە بڕیاری درێژکردنەوەی دەستگیر کردنەکەی دەستی دابووە مانگرتن و پاش بڕیاری ئازادکردنی بە دانانی بارمتە، کۆتایی بە مانگرتنەکەی خۆی هێنابوو.\nئەو چالاکە مەدەنییە لە ماوەی دەستگیر کردنیدا، لە چاوپێکەوتن لەگەڵ بنەماڵە و دەستپێڕاگەیشتن بە پارێزەر بێبەری کرابوو.\nڕۆژی هەینی ١٠ی بانەمەڕ، هێزە ئەمنییەتییەکان بەبێ بەڵگەی یاسایی هێرشیان کردبووەوە سەر ماڵی ئەو هاووڵاتییە و ناوبراویان دەستگیر کردبوو.\nهێزە ئەمنییەتییەکان، پاش پشکنینی ماڵی ڤیان محەممەدی، لەپ‌تاپ، مۆبایل و هەندێک کەرەستەی کەسیی ناوبراویان لەگەڵ خۆیان بردووە.\nئەو خوێندکارە کوردە پاش دەستگیر کردانیدا، سەرەتا بۆ گرتنگەی ئێڤین ڕاگوێزرابوو و پاشان بۆ لێپرسینەوە ڕەوانەی گرتنگەی ئیتلاعاتی سپا لە ورمێ کرابوو.\nهەتا ئێستا لە هۆکاری گرتن و تۆمەتی وپاڵدراو دژی ڤیان محەممەدی، زانیارییەکی ورد لەبەردەستدا نییە.


په‌رله‌مانتارێكی پیشووی یه‌كێتی: له‌هه‌ڵبژاردنی داهاتوو بەرهەم ساڵح كاندیدی لیستەكەی مسته‌فا كازمی دەبێت\nئەندامێكی پێشووی پەرلەمانی كوردستان لە فراكسیۆنی یەكێتیی نیشتمانیی كوردستان ئاشكرای كرد كە بیستوویانە، بەرهەم ساڵحیش دەبێتە كاندیدی لیستەكەی مستەفا كازمی، سەرۆك وەزیرانی ئێستای عێراق.\nعەبدوڵا عەلی، پەرلەمانتاری یەكێتی لە خولی سێیەمی پەرلەمانی كوردستان بڵاویكردۆته‌وه، هەڵبژاردن گاڵتە نییە و ئەوانەی دەیانەوێ هەڵبژاردن بكرێت، دیراسەیان كردووە، ئەوانەشی لەگەڵیدا نین، دەزانن كەموكوڕییەكان لە كوێدان.\nئەوەشی ئاشكرا كردووه، كە لەبارەی لیستەكەی كازمییەوە، قسەیەكی وامانبیستووە كە د. بەرهەم ساڵحیش كاندیدی ئەو لیستەیە.\nپەرلەمانتارەكەی پێشووی یەكێتی لەم دۆخە نیگەرانە و دەڵێت: كورد خۆخۆری خۆیەتی، یەكێتی لەنێو خۆیدا كەوتۆتە خۆخۆری، هیچیان پێ گوناح نییە، لەم كارەدا بەرهەم ساڵح و ئەوانەی بەرامبەر بەرهەم ساڵحیشن زەرەر دەكەن، خەڵكی بەشخوراوی كوردستانیش زەرەرمەند دەبن لەم كارە.\nبە بڕوای عەبدوڵا عەلی، گەڕاندنەوەی بەرهەم ساڵح بۆ نێو یەكێتی كە، هاوپەیمانییان پێ هەڵوەشاندنەوە، ئەمە فێڵكردنە لە یەكتری”. گوتیشی: “پەراوێزخستنی بەرهەم ساڵح لەنێو یەكێتی خراپە، ڕەنگە هەندێك ڕەخنەی لەسەر هەبێت، بەڵام چوونە دەرەوەی هەر كادیرێك بۆ یەكێتی خراپە.\nپێشتر (ڕه‌وش پۆست) بڵاویكردۆته‌وه، كە بەرهەم ساڵح و مستەفا كازمی لیستێكی هاوبەشیان دەبێت و لەم پێناوەشدا كار لەسەر بەردەوامیدان بە نەناردنی بەشە مووچەی فەرمانبەرانی هەرێمی كوردستان دەكەن.


لێرە نەک هەر دەسەڵاتی لەکارکەوتوو کێشەیە،بەڵکو سەردەم- واقیع خۆشی لە کۆمەڵیک کێشەی فرە ڕەهەند و ئاڵۆزدایە، ئاڵۆزیەک وێرانتر لە ئاڵۆزیەکانی دەسەڵات. یەکێک لە لێکەوتە مەترسیدارەکانی ئەو زەمەنە دەرکەوتنی کەسانێکن سەر بە پۆلی توندڕەویی و سەلەفیەت و کۆنزەرڤاتیڤیەت. ئەوانە لە پەنای ڕشانەوە بەسەر دەسەڵات وسیاسەت، لەوێنای فرێدانی زبڵ بۆ ناو زبڵخانە قسە لە چەمکی دەسەڵات و سیاسەت وەک زانستێک ئەکەن.\nلای ئەو جۆرە عەقڵە سیاسەت تەنیا بریتیە لە ( حکومەت و پارتی و یەکێتی) ئەوانە جگە لە بازاڕی قسەکردن لە( حکومەت و پارتی و یەکێتی و حزب) کۆی جولەی ئەدەب و فەلسەفە و مۆسیقاو شیعر ڕەت ئەکەنەوە. وەک بەشێکی زیاد و بێ مانا وەسفی ئەکەن.\nئەم دژایەتیەش لەوە سەرچاوەی گرتیە کە سنوری توانا و بیرکردنەوەیان لە قسەکردنێکی ڕووت لە سیاسەت و حکومەت تێپەڕناکات لەبەر ئەم هۆیە دەیانەوێت هەموو کۆمەڵگا بە زمان و کەرستەی ئەوان بدوێن. لای ئەوان هەر کەسێک پۆستی سیاسی، سیاسەت وەک (حکومەت و پارتی و یەکێتی ) نەکات کەسێکی بێ توانا و لاوازە. بێ ئاگان لەوەی ئەم جۆرە قسەکردنە لەسیاسەت دابەزیوە بۆ ئاستی خوارەوە. بۆتە ئیش و وەزیفەی کەسانێک کە توانای بیرکردنەوە و پرسیار و گومان کردنیان لە سنوری سیاسەت تێپەڕناکات.\nئەوانە لەبەرگی ڕۆژنامەنووس و چاودێر بە سۆشیال میدیا نوساون. بێ ئاگان لەوەی بە بچوککردنەوەی پانتایی کێشەکانی هەرێم، بە کورتکردنەوەی قەیرانە بنەڕەتیەکانی دەسەڵاتی باشور، جارێکی تر شەرعیەت بە مانەوەی دەسەڵات ئەدەنەوە.\nتراژیدیاکە لێرەوەیە بەبێ هەبوونی پاشخانێکی فیکری و مەعریفی بە وشەی بازاڕیی بە هەمان ئاخاوتنی دەسەڵات باس لە گۆڕانکاری و چاکسازی و گەندەڵی و ئازادی ئەکەن. سەقفی ڕەخنە و تێگەیشتنیان دەرهەق بە ئاریشە و پێشهاتەکان بە ئەندازەیەک لاواز و کورتبین و بچوک و بازاڕیە. لێرە ڕوحی بەرەنگاری ونیگەرانی لە هەناوی تاک و کۆمەڵگا تێک دەشکێنن لە دواجاردا باشترین خزمەت بە گلدانەوەی دەسەڵات ئەکەن .\nکۆمیدیا وگاڵتەجاڕی ئەو ڕەوتە فاشی و پاڕادۆکسییە ئەوەیە لە گۆشەیەک دژی خواستی زانین و کتێب ولێدان لە نووسەرە دیارەکانی کورد قسەئەکەن. لە هەڵگەڕانەوەیەکی خێرا و توند دان دژ بە ئازادی تاکەکەسیەکان و ژن و دنیای مۆدێرنە، لە هەمان کاتیش باسی دواکەوتوی کۆمەڵگا ئەکەن.\nهۆشیاری و زانین لای ئەوان ڕووبەرێکی بچوکی هەیە. ڕووبەڕێکە هەموو کەس دەتوانێت ببێتە نووسەر و تاکێکی هۆشیار و بەرەنگار، چونکە کۆی زانین و مەعریفە و هۆشیاری لای ئەوان تەنیا گرێدراوی ئەو دەنگ و ئاوازانەن کە باس لە گەندەڵی و دواکەوتنی مووچە ئەکەن. بێ ئاگان لەو دەرچە و تەکنیک و ستراتیجیانەی کە فەلسەفە پێداگیری لەسەر ئەکات وەک ژێرخانی کردەی بەرگری و بەرەنگاری و شۆڕشگێڕی.\nدەسەڵاتی حکومڕان لە باشور لەو سنورە دەرچووە تۆ هیوای گۆڕانکاری و چارەسەری لەسەر بینابکەی، بەڵام لە دەسەڵات کوشندە تر دەرکەوتنی ئەو عەقڵیەتەیە کە نەزانین و دۆگمایی بوونی لە ڕێگای قسەکردن لە دەسەڵات ئەشارێتەوە.\nئەوانە بێ ئاگان لەوەی چیتر تێگەیشتن و خوێندنەوەی دەسەڵات کارێکی هێندە قوڕس نیە. بە ئەندازەی ڕەخنەگرتن لە دەسەڵات ڕەخنەگرتن لەو عەقڵیەتە سەلەفی و ترادسیۆنیە پێویستە ،چونکە ئەوانە دەیانەوێت کۆی کێشە گەورەکانی کۆمەڵگا و دەسەڵات لە چەند پرسێکی لاوەکی و سادە بچوک بکەنەوە. دەیانەوێت هەموو کۆمەڵگا لە سۆشیال میدیا وژیانی ڕۆژانە بە هەمان مادە و وشە سواوەکانی خۆیان مەشغولی گەمەکانی دەسەڵاتی حکومڕان بکەن. بێ ئاگان لەوەی خراپ دەرگیری تەڵەی دەسەڵات بوونە.


ئەردەڵان بەکر کێ بوو؟\n2406 جار خوێندراوەتەوە کات07:52 بەروار10-10-2018\nھونەرمەند ئەردەڵان بەکر لە 25-09-1967 لە هەولێر لە گەرەکی خانەقا لە دایکبووە تا پۆلی 3 ناوەندی خۆیندووە، لە منداڵیدا لە قوناغی سەرەتایی زۆر زیرەک بوو، هەموو ساڵێک بە یەکەم دەرچووە، ئەو وزەیەکی باشی هە بوو، وەرزشکارێکی باش بووە.\nئەردەلان لەخێزانێکی کورد پەروەرو گەورە بووە، هەر لە تەمەنی هەرزەکاری حەزو خولیای هونەری هەبووە هەر زوو لە تەمەنیکی زۆر بچووک هەوڵدەدات پەیوەندی بەڕیزەکانی پیشمەرگەی کوردستانەوە بکات بەڵام لەبەر بچوکی تەمەنی وەرناگیرێت.\nدوای تەمەنی 18 ساڵی ئەردەڵان دەبێتە پێشمەرگەی یەکێتی نیشتمانی کوردستان لەتیپی 86 ی بەرانەیەتی.\nلە دوای شاڵاوی بەدناوی ئەنفالییش لە ساڵی 1988 لەناو رێکخستنەکانی یەکێتی، دەست بەخەباتی نهێنی دەکات، لەناوی شاری هەولێر، لە راپەرینیشدا سەرپەرشتی هێزیک دەکات بۆ چەند گەرەکێک لەوانە، گەرەکی خانەقا تاکو دەگاتە، شارع هەولێر.\nلە کۆڕەوی 1991 کوردستان بە جێ دەهێڵێت و دەچێتە وڵاتی سوید، ماوەی 15 ساڵ لە غوربەت ژیا، لێرەدا یەکێک لەوتەکانی دەھێنینەوە یادی خوێنەر کە بەردەوام لەگەڵ لەگەڵ هاوەڵەکانی دەیووت (مرۆڤ هەستە من قەت هەست ناکەم کە لەهەندەرانم هەمیشە وا دەزانم لە کوردستانم) هێندە خۆشەویشتی بۆ خاک و نیشتمانی هەبوو.\nئەردەڵان نمونەی هونەرو هونەر مەندانی کورد بوو، لەساڵی 1986 یەکەم کاسیتی خۆی بلاوکردۆتەوە..لە ساڵی 1993یش لە وڵاتی سوید یەکەم ئەلبوومی بڵاوکردەوە.\nئەردەڵان خاوەنی 5 ئەلبومی گۆرانییە...لەوانە،\nشەم - şem\nئەلبومی 2007 - Elbumî 2007\nوەفای عەشق - Wefay 'Eşq\nهەڵبژاردە – Hellbjarde\nئەردەڵان بەکر – لە یەکێک لە گۆرانیەکیانیدا بەناوی (کچی گاور) دەڵێت:\nکچی گاور دڵی بردم ئەشقی بووم پیری کردم\nتازە دونیایی من وایە من بریندارم ئەو تەبیبم\nوا دەرۆی و جێم دەهێلی\nبرینی کۆنە بە ئێش دێنی\nدەرۆی پێم بڵی بۆ چ لایەک\nهیچ کەس وەک من خۆشتی ناوێ\nئیشقی جوانیت وای لێکردم دونیاو خەیاڵی بردم\nلە تەمەنی نێو گەنجیما رسوای هەردوو دونیات کردم\nجوانەمەرگ نە خۆشی درێژخایەنی هەبوو، خۆی دەیزانی، چونکە پزیشکەکان پێیان گوتبوو، بەڵام ئەو زۆر بەئومێدێکی گەورەوە لەدڵ و خەیاڵی دانابوو چاک ببێتەوە، یاخود بەرەو باشی بڕوات و ئیتر دەست بکات بە وەرزش و ژیانێکی نوێ بۆ خۆی دابین بکات !؟ بەڵم لە هەمان کاتدا نەیدەویست ئازیزانی خۆی دڵ گران بکات بەم هەواڵە ناخۆشەی.. بڕیاری دابوو کە لای کەس باسی نەکات تەنها لەلای براکانی و چەند کەسێکی تر.\nمخابن، مەرگ رێگەی نەدا ئەردەڵان کاری باشترو جوانتر پێشکەش بکات‌و، لەرۆژی 2009-10-10، لە یەکێک لە نەخۆشخانەکانی وڵاتی سوید، بەنەخۆشی کۆچی دوایی کرد‌و. دوای چوار رۆژیش لە ئێوارەی 2009-10-14، تەرمەکەی لەسەر ئەرکی کۆسرەت رەسوڵ جێگری سکرتێری گشتی یەکێتێ گەڕێندرایەەە هەولێرو رۆژی 2009-10-15، لە مەراسیمێکی شایستەدا لە گۆڕستانی شێخ ئەحمەد لە هەولێر بەخاک سپێردرا.\nڕۆژی 06-03-2014 بەئامادەبوونی قوباد تاڵەبانی و نیاز نوری نەقیبی سەندیکای هونەرمەندان و ژمارەیەکی بەرچاو لە کەسایەتی و رۆشنبیران و بنەماڵەی هونەرمەندی کۆچکردوو ئەردەڵان بەکر، لە پارکی منارە لە هەولێر پەردە لەسەر پەیکەری ئەو هونەرمەندە لادرا.\nپەیکەرەکە لەلایەن پەیکەرساز رێبین سەرکار-ەوە دروستکراوەو پۆرترێتە و قەبارەکەی دوو ئەوەندە و نیوی قەبارەی ئاساییە و لەمادەی فایبەر گڵاس دروستکراوە.


لیۆن پانێتا: ئێرانی خاوه‌ن چه‌کی ناوکی، ته‌ناهیی جیهان ده‌خاته مه‌ترسییه‌وه\nLocal\tWeb\tماڵپه‌ر هه‌واڵه‌کان چالاکی لاوان ژنان لینکی ماڵپه‌ڕه‌کان ڤیدیۆکان وێنه‌کان ئارشیف په‌یوه‌ندی Home هه‌واڵه‌کان لیۆن پانێتا: ئێرانی خاوه‌ن چه‌کی ناوکی، ته‌ناهیی جیهان ده‌خاته مه‌ترسییه‌وه\nلیۆن پانێتا: ئێرانی خاوه‌ن چه‌کی ناوکی، ته‌ناهیی جیهان ده‌خاته مه‌ترسییه‌وه\tلیۆن پانێتا وه‌زیری به‌رگریی ئه‌مریکا گوتوویه‌تی، سزا قورسه نێوده‌وڵه‌تییه‌کان، رێژیمی ئێرانیان کز و لاواز کردووه و زانیارییه‌کان ده‌رخه‌ری ئه‌وه‌یه که رێژیمی ئێران له هه‌وڵی دروست کردنی چه‌کی ناوکی دایه.\nبه‌گوێره‌ی راپۆرتی ته‌له‌فزیۆنی CBS و به پشت به‌ستن به قسه‌کانی وه‌زیری به‌رگریی ئه‌مریکا، گومانی تێدا نییه که گه‌مارۆ ئابوورییه‌کان، جگه له ئابووریی ئێران، ده‌سه‌ڵات و ئیداره‌ی وڵاتی له‌گه‌ڵ وڵاتانی جیرانی کز و لاواز کردووه.\nناوبراو گوتوویه‌تی: سزا نێوده‌وڵه‌تییه‌کان له‌سه‌ر بارودۆخ و پێگه‌ی ئێران له جیهان کاریگه‌ریی داناوه و ده‌وڵه‌تی ئه‌مریکا به داسه‌پاندنی گه‌مارۆی ئابووری رێژیمی تاران کز و لاواز کردووه.\nلیۆن پانێتا رایگه‌یاندووه: "ده‌وڵه‌تی ئه‌مریکا رێژیمی ئێرانی له جیهاندا قه‌تیس کردۆته‌وه و ده‌بێ ئه‌و بارودۆخه هه‌تا گۆڕینی هه‌ڵوێستی رێژیمی تاران، درێژه پێ بده‌ین".\nناوبراو گوتی: "ئێمه ئیزن ناده‌ین رێژیمێک که پاڵپشتی له تیرۆریزمی جیهانی ده‌کات، ده‌ستی به چه‌کی ناوکی رابگات".\nلیۆن پانێتا وێڕای ئاماژه به پشتیوانیی رێژیمی ئێران له گرووپه تیرۆریستییه‌کان، گوتی: "وێنای ئه‌وه بکه‌ن که رێژیمی ئیسلامیی ئێران خاوه‌ن چه‌کی ناوکی بێت، له وه‌ها دۆخێکدا چیتر جیهان شوێنێکی پارێزراو بۆ ژیان نییه".\nوه‌زیری به‌رگریی ئه‌مریکا گوتوویه‌تی: "ئه‌گه‌ر رێژیمی تاران شێوازی مامه‌ڵه و هه‌ڵسوکه‌وتی خۆی نه‌گۆڕێت، ئه‌وه له‌وه‌ش زیاتر له په‌راوێز ده‌خرێت".


ئیدارەی گەرمیان لە بارەی هێرشەكانی داعشەوە ڕاگەیەنراوێكی بڵاوكردەوە - تۆڕی میدیایی خەڵک\nسەبارەت بە هێرشەكەی شەوی ڕابردووی چەكدارانی داعش بۆسەر پێشمەرگە لە نزیك قەزای كفری، ئیدارەی گەرمیان لە ڕاگەیەندراوێكدا دەڵێت، “چەكداران بۆشایی ئەمنی دەقۆزنەوە و هێرشەكانیان دەكەن.\nئیدارەی گەرمیان لەسەر هێرشەكە ڕاگەیاندراوێكی بڵاوكردەوە و دەڵێت، ” یەكێك لە پێشمەرگە بریندارەكانی هێرشە تیرۆریستیەكەی شەوی ڕابردووی قەزای كفری، بە فرۆكەی فریاگوزاری گواسترایەوە بۆ شاری سلێمانی بەمەبەستی وەرگرتنی چارەسەر و نەخۆشخانەی فریاكەوتنی شەهید هەژاریش ڕۆڵی خۆی لە چارەسەركردنی بریندارەكاندا بینی”.\nئاماژە بەوەشكراوە: “لەسنوری قەزای كفری، جارێكی تر تیرۆریستانی داعش هێرشیان كردە سەر هێزەكان پێشمەرگە و پاش ئەوەی بەتوندی بەرپەرچی تیرۆریستان درایەوە، بەداخەوە پێشمەرگەیەك شەهید بوو و سێ پێشمەرگەی دیكەبریندار بوون”.\nئەمە لە كاتێكدایە لەماوەی تەنها سێ شەودا چەكدارانی داعش لە سنوری قەزای كفری و دەوروبەری سێ جار هێرشیان بۆسەر سەنگەرەكانی پێشمەرگە ئەنجامداوە.\nبەپێی زانیارییەكان، لە ئەنجامی هێرشەكە و لێكەوتەكانی تا ئێستا حەوت پێشمەرگە شەهیدبوون.\nبەهۆی زریان و رەشەبا لە ئیستەنبوڵ نزیكەی 25 كەس گیانیان لەدەستدا و برینداربوون


بۆ دەوڵەمەندكردنی كتێبخانەی موزیكی كوردی، هونەرمەند زۆزك قەرەداغی كتێبێكی نوێ چاپ دەكات. زۆزك لە دیمانەیەی "وشە"دا تیشكی خستە سەر ئەو كتێبە و ناوەڕۆك و بابەت و بڕگەكانی شی دەكاتەوە.\nوەك سەرەتایەك لەبارەی كتێبە نوێیەكەت كە تایبەتە بە موزیك، چی دەڵێیت؟\nبەخۆشحاڵییەوە بۆ یەكەمین جار ئیتۆد و ڕاهێنانی كەمانچە "ڤایۆلین" كەپێكهاتووە لە 26 ئیتۆد بەچاپ گەیشت بەناوی "كوردانە 26 ئیتۆد بۆ ڤایۆلین". ماوەیەكی درێژە سەرقاڵی دانانی ئەو كۆمەڵە ئیتۆدەم بۆ ڤایۆلینژەنی مامناوەند و پێشكەوتوو، وەك یەكەمین كۆمەڵە ڕاهێنانی ڤایۆلین بەشێوە ژەندنی كلاسیك. سوپاسی ئینستیتیوتی كەلەپووری كوردی دەكەم لە سلێمانی كە ئەركی لەچاپدان و بڵاوكردنەوەی ئەو بەرهەمەی لە ئەستۆ گرتووە. سوپاسی هاوڕێیان و هاوپیشەكانم دەكەم كە هاوكارییان كردم بەتایبەت بەڕێزان ڕێژەن حەسەن و یاسین حوسێن و مامۆستا مەزهەری خالقی.\nتاچەند پارچە ئیتیۆدەكانت لەسەر بنەمای ئاوازە كوردییەكان بنیاتت ناوە و پشتت بەبنەما زانستییە جیهانییەكان بەستووە؟\nئەو كتێبە كە لە 26 ئیتۆد بۆ ڤایۆلینی سۆلۆ لە ئاستەكانی مامناوەند و پێشكەوتوو پێكهاتووە، سەرجەم پارچەكانم لەسەر ئاوازە فۆلكلۆرییە كوردییەكان بنیات ناوە بەپشتبەستن بەبنەما زانستییەكانی موزیكدانانی جیهانی و فۆرمە باوەكانی تایبەت بەئیتۆدی ڕاهێنانی موزیكی كلاسیكی، هێندێك لە پارچەكانی وەك فۆرمەكانی سەما و مینیاتۆر و كاپرێس و هتد، دەكرێت فێرخواز لە هۆڵی خوێندنی موزیك و ئاهەنگ و كۆنسێرتی تایبەت بەسۆلۆ و موزیكی ژوور پێشكەشیان بكات.\nچۆن وشەی ئیتۆد شی دەكەیتەوە؟\nچۆن ئیتۆد لە بنەمادا وشەیەكی فڕەنسییە و بەمانای خوێندن دێت، لەگەڵ ئەوەی بریتییە لە ڕاهێنانێك لە شێوەی پارچە موزیكدا بۆ دەرخستنی ئاست و توانای ژەنینی فێرخواز .\nئیتۆد لە چ سەدەیەكی موزیكی گەشەی بەخۆیەوە بینیوە؟\nزیاتر لە موزیكی سەدەی ڕۆماتیكدا گەشەی بەرچاوی بەخۆوە بینیوە، گەورە موزیكدانەرانی ئەو سەدەیە وەك شۆپان و لیست و دیبۆسی نمونەیەكی بەرچاو و باڵابوون لە نووسینی ئیتۆدەكانی پیانۆ ، چەندان موزیكدانەری تریش كاریان لەسەر ئیتۆد كردووە بۆ ئامێرە جیاوازەكان بەسۆلۆو بەئۆركێسترا، لە بەناوبانگترین موزیكدانەرانی ئیتۆدی كلاسیك بۆ ئامێری ڤایۆلینی سۆلۆ كە تا هەنووكە لەناو زانكۆ پەیمانگە و ناوەندەكانی تری خوێندنی موزیك لە سەرجەم دنیادا فێرخوازان پڕۆڤەی لەسەر دەكەن و بەكار دەهێنرێن، بریتین لە ئیتۆدەكان كروتزەر و كایزەر و ۆلفارت و هانس سێت و فۆرێلۆ و مازانس و بێریوت و ڤینیاڤسكی.\nچۆن باس لە گرنگی و پێویستی فێربوونی ئیتۆد دەكەیت لەسەر مۆرك و ڕیتم و ئاوازی نەتەوەیی بۆ فێرخوازان؟\nبوونی پارچە موزیك بەگشتی و ئیتۆدی فێربوون لەسەر مۆرك و ڕیتم و ئاوازی نەتەوەیی، زۆر گرنگ و پێویستن بۆ ئاشنابوونی فێرخواز بەئاوازە كوردییەكان لەڕێی پڕۆڤەوە، لە هەمان كاتدا پاراستنی ژێرخانی كولتووری و بەزانستیكردنی بەمەبەستی هەنگاونان بۆ بەجیهانیبوون. بۆ یەكەمین جار و لە سەرەتای دەسپێكی ئەو كارەمدا، ساڵی 2004 بەكتێبی پەروانە -30 پارچە موزیكی كەلەپووری كوردییە بۆ ڤایۆلین دەستم پێ كرد و لەو سەردەمەوە تا ئێستە سەرچاوەیەكی كوردی تایبەت بەئیتۆدم نەبینیوە، بۆیە هەر لەوكاتەوە بەردەوام بووم لە دروستكردنی ئیتۆدی نوێ.\nئەو كتێبەت هەڵبژاردەی ئیتۆد، ماوەی چەند ساڵە نوێیان دەكەیتەوە و میلۆدی چەند ناوچەی كوردی لەخۆ گرتووە؟\nئەو كتێبە هەڵبژاردەیەكە لەو ئیتۆدانەی كە نزیك بە15 ساڵ دەبێت نوێیان دەكەمەوە، خۆشبەختانە بەشێوەیەكی خۆڕسك میلۆدی كوردیی زۆرینەی ناوچە جیاوازەكانی كوردستانی لەخۆ گرتووە، هەندێكیشیان بەڕیتم و مۆرك و هەوای فۆلكلۆری كوردی دامڕشتوون و بەشێوەی ئاوازی فۆلكلۆری دێنە گوێچكەوە.\nئایا كاركردن لە داڕشتی موزیكی ئیتۆد ئەستەم نییە بۆ موزیكدانەر؟\nداڕشتنی موزیكی ئیتۆد ئەركێكی فرە ئەستەم و گرانتری هەیە وەك لە جۆرەكانی تری موزیك، چۆن دەبێت موزیكدانەر ئاگاداری ناوچە و ڕیتمە جیاوازەكان بێت و لەمیانی داڕشتنی پارچەكاندا زۆرینەی موزیكەكان نەكەونە یەك ناوچە یا دوو ناوچە، گرنگە موزیكدانەر ئاگاداری ئەو خاڵە گرنگە بێت و هەموو ناوچەكان بەرجەستە بكات .\nئەو كتیبەت بۆ كێیە؟\nئەو كتێبە دواجار بۆ هەموو ڤایۆلینژەنێكی كوردە یا ئاشناكردنی گەلانی ترە بەچەند جۆرێك لە ئاواز و ڕیتمی كەلەپووری كوردی. مامۆستایان و فێرخوازانی ئازیز سەرەنجتان ڕادەكێشم بۆ ئەوەی پێویستە ئەو پارچانەی ناو ئەو كتێبە هاوشان بێت لەگەڵ ئەو مەشق و ڕاهێنانەی ڕۆژانە كە لەسەر كتێبەكانی تر ئەنجامی دەدەن لەو كتێبانەی كەئاژەم پێ دان، مامۆستا بەپێی ئاستی فێرخوازەكە ئیتۆدەكانی نێو ئەو كتێبەی بۆ دەستنیشان دەكات .\nئەو پڕۆژەیەت بەردەوامی دەبێت؟\nئەو پڕۆژەیەم لە ئیتۆد یا خوێندنی ڤایۆلین بەپێی توانا بەردەوام تازە دەكەمەوە، بۆ ئەم مەبەستە پێویستیم بەوەیە مامۆستایان پشتیوانم بن لە گۆڕانكارییەكاندا بەمەبەستی بەجیهانیكردنی ئەو ئیتۆدانە لە دەستنیشانكردنی شوێنپەنجە بۆ پارچەكان و بەكارهێنانی كەوان، بۆیە ئێستە سەرجەم وردەكارییەكانی شوێنپەنجەم دەستنیشان نەكردووە و جێم هێشتووە بۆ فێركار كە بەپێی ئاستی فێرخواز كاری لەسەر بكات. بۆ ئەم مەبەستە چاوەڕێی پێشنیار و تێبینییەكانم، بەمەبەستی دەوڵەمەندكردن و ڕێكخستنەوەی لە چاپەكانی تردا، هیوادارم بەرهەمێكی جوان و كاریگەرم پێشكەش بەكتێبخانەی كوردی كردبێت، منیش وەك نەوەیەكی ئەو خاك و خۆڵە ئاواتەخوازم بەردەوام بتوانم خزمەتی نەتەكەوەم بكەم .\nوشە/ هەولێر- شاخەوان شێخانی


Sustainable Development Goal 10: كه‌مكردنى نايه‌كسانى | نەتەوە یەکگرتووەکان له عيراق\nكه‌مكردنه‌وه‌ى نايه‌كسانى له‌ناو شاره‌كان و له‌نێوان شاره‌كانيشدا\nکەمکردنەوەی نایەکسانییەکان و دڵنیابوون لەوەی کە هیچ کەسێک بەجێنەماوە ، بەشێکی دانەبڕاوە لە بەدیهێنانی ئامانجەکانی گەشەپێدانی بەردەوام. نایەکسانیەکان لە ناوخۆی وڵاتان و لە نێوانیشیاندا هۆکارێکی بەردەوامی نیگەرانییەکانە. سەرەڕای بوونی چەند ئاماژەیەکی ئەرێنی بە ئاراستەی کەمکردنەوەی نایەکسانی لە چەند ڕەهەندێکدا ، وەک کەمکردنەوەی نایەکسانی ڕێژەیی داهات لە چەند وڵاتێکدا و کەمکردنەوەی باری بازرگانی جیاکاری کە بە قازنجی وڵاتانی کەم دەرامەت دەشکێتەوە ، بەڵام نایەکسانی هێشتا هەر بەردەوامە.\nپەتای کۆڤید- ١٩ نایەکسانی قوڵتر کردەوە و کاریگەری زیاتری بەسەر کۆمەڵگا هەژارو لاوازەکان جێهێشت . ئەم پەتایە تیشکی خستە سەر نایەکسانی ئابوریی و تۆڕە لەرزۆکەکانی دەستەبەری کۆمەڵایەتی کە کۆمەڵگە لاوازەکان بە ڕووی بەرکەوتنی قەیرانەکان جێدەهێڵن . لە هەمان کاتیشدا نایەکسانییە کۆمەڵایەتی و سیاسی و ئابورییەکان بوونەتە هۆی قەبەکردنی کاریگەرییەکانی پەتاکە.\nلە بواری ئابوریدا ، پەتای کۆڤید-١٩ بووە هۆی بەرزبوونەوەی ڕادەی بێکاری لە جیهان و بە شێوەیەکی بەرچاویش داهاتی کرێکاران کەمی کرد . لە هەموو بوارێکدا، لە تەندروستییەوە بۆ ئابووری، لە ئاسایشەوە بۆ پاراستنی کۆمەڵایەتی، کاریگەرییەکانی پەتای کۆڤید-19 بە سادەیی بە هۆی ڕەگەزیانەوە لەسەر ژنان و کچان زیاتر دەبن .\nهەروەها لەو وڵاتانەی کە سیستەمی تەندروستییان هەرە لاوازە و ئەو وڵاتانەش کە قەیرانی مرۆییان هەیە نایەکسانییەکان بۆ توێژە لاوازەکانی دانیشتوان قوڵتر دەبێتەوە. پەنابەران و کۆچبەران و هەروەها دانیشتوانی ڕەسەن و کەسانی بەتەمەن و خاوەن پێداویستییە تایبەتەکان و منداڵان بە شێوەیەکی تایبەت ڕووبەرووی مەترسی دابڕان لە کاروان دەبنەوە و وتاری ڕق و کینە ئامێزیش بەرامبەر چین و توێژە لاوازەکان دەبنەوە لە بەرزبوونەوەدایە.\nپەتای کۆڤید-١٩ تەنها بەرەنگاری سیستەمی تەندروستی جیهانی نابێتەوە بەڵکو ڕادەی مرۆڤایەتی هاوبەشیشمان تاقی دەکاتەوە . سکرتێری گشتی نەتەوە یەکگرتووەکان داوای هاوسۆزی کردنی کرد لەگەڵ هەژارترین و لاوازترینی جیهان کە پێویستییان بە پشتیوانیی بەپەلە هەیە لە وەڵامدانەوەی خراپترین قەیرانی ئابووری و کۆمەڵایەتی بە درێژایی چەندین نەوە.\nسکرتێری گشتی وتی "ئێستا کاتی ئەوەیە پابەندی بەڵێنەکانمان بین و نەهێڵین کەس لە کاروان دا نەبڕێ" بۆ دڵنیابوون لەوەی کە خەڵک لە هەموو شوێنێک دەستی دەگات بە خزمەتگوزاری سەرەکی و و پاراستنی کۆمەڵایەتی ، نەتەوە یەکگرتووەکان داوای پشتگیری نێودەوڵەتی لە ڕادەبەدەرو پابەندبوونی سیاسی کردووە بە پارەدان لە ڕێگەی سندوقی وەڵامدانەوە و چاکبوونەوەشەوە کە ئامانج لەم سندوقە پشتگیریکردنی وڵاتانی خاوەن داهاتی مامناوەند و چینە هەژارەکانە ئەوانەی کاریگەریی کۆمەڵایەتی و ئابوریی پەتاکەیان بە شێوەیەکی ناڕێژەیی بەردەکەوێت. هەروەها پێویستە کاتی قەیرانەکە وەک دەرفەتێک بەکار بهێنرێت بۆ وەبەرهێنان لە سیاسەتەکان و دامەزراوەکان کە دەتوانن ڕێڕەوی بابەتەکان دەربارەی نایەکسانی بگۆڕن .\nبۆ سوود وەرگرتن لەو ساتانەی کە سیاسەتەکان و پێوەرە کۆمەڵایەتییەکان لەوانەیە نەرم و نیان تر بن وەک لە کاتی ئاسایی ، هەنگاوە بوێرەکان ، ئەوانەی چارەسەری جۆرەکانی نایەکسانی دەکەن کە ئەم قەیرانە پەردەی لەسەر لادا ، لەوانەیە جیهان جارێکی تر بەرەو ڕێڕەوە دروستەکەی ببات بە ئاراستەی ئامانجەکانی گەشەپێدانی بەردەوام.\nبۆ زانینی زانیاری زیاتر دەربارەی ئامانجی دەیەم لە ئامانجەکانی گەشەپێدانی بەردەوام سەردانی ئەم لینکە بکە :\nکارەکانمان لە SDG 10 پەیوەندییان بەم ئامانجە گەشەپێدانە به‌رده‌وامانه‌وه هەیە:\n٠٣ ئازار ٢٠٢١\nدەستپێکی نمایشی ' شکاندنی بێدەنگی'\n٠٧ تشرینی دووەم ٢٠٢٠


لەناوبرانی تیمێکی تیرۆریستیی لە کرماشان - IUVMPRESS\nوەزارەتی ئیتلاعاتی کۆماری ئیسلامیی ئێران لە ڕاگەیێندراوێکدا، هەواڵی لەناوبرانی تیمێکی تیرۆریستی بڵاوکردەوە کە لەسنوورە رۆژاواییەکان هاتبوونە نێو وڵات و لەماڵێکدا جێگیر ببوون.\nوەزارەتی ئیتلاعاتی ئێران ئەمرۆ شەممە لەڕاگەیێندراوێکدا رایگەیاند: بەهۆی هەوڵی پسپۆریی هێزە ئاسایشییەکانی ئێران، تیمێکی تیرۆریستی لە کرماشان، کەوتەبەر پێوشوێن گرتنی بەتەواوەتی هێزەکانی ئیتلاعات و دوو کەس لەوان لە تێکهەڵچوونی چەکدارانە، کوژران.\nئەو ڕاگەیێندراوە هەروەها ڕایدەگەیێنێ: لەو تیمە تیرۆریستییە چەند چەک، نارنجۆک، چەکئامێر و بەڵگەی نهێنی دۆزرایەوەو دەستیان بەسەرداگیرا.\nلەدرێژەی ڕاگەیێندراوەکەی وەزارەتی ئیتلاعاتی ئێراندا هاتووە: ئەو بەڵگەو سەنەدانە پێشاندەری داکۆکیی وڵاتانی کۆنەپەرستی عەرەبی لەئەنجامگرتنی کردەوە تیرۆریستییەکان لە ئێران و بەرنامەی ئەو تیمە بۆ ئەنجامدانی چەند هەوڵی تیرۆریستی لە پارێزگای کرماشان پێشان ئەدات.\nپێشتر “مەحمود عەلەوی” وەزیری ئیتلاعاتی ئێران ڕایگەیاند: لە بیستی مارسی٢٠١٧ـەوە هەتا بیستی مارسی٢٠١٨، بەهەوڵی هێزە ئاسایشییەکان، ٣٠٠تیمی تیرۆریستی لە ئێران لەناوبردراوە.\nلیستەکەی موقتەدا سەدر لە سەر کورد لێدوانی دا\nپەرەسەندنی سەتا هەشتاو یەکی هەناردەی کەلووپەلی ئێرانی بۆ قەتەر\nهاوکاریەکانی نێودەوڵەتی بۆ دابین کردنی ئەمنیەتی دەریاکان پێویستە\nوڵامی لاورۆڤ بە قسەکانی بولتون سەبارەت بە ئامادەبوونی ئێران لە سوریا\nسەرۆک وەزیرانی نوێی پاکستان سوێندی خوارد\nتاوانی نوێی هاوپەیمانیی ئەمریکی لە سووریا\nتیمێکی تیرۆریستی لە کرماشان\nهێزە ئاسایشییەکانی ئێران\nوەزارەتی ئیتلاعاتی کۆماری ئیسلامیی ئێران


ڕاودوونانی کاسبکاران و تەقەکردن لە بنکەی نوێنەرایەتی ئێران خۆدرۆ لە شاری مەهاباد\n21:20 - 18 خاکەلێوه 2719\nئاژانسی کوردپا: مەئموورانی هێزە ئینتزامییەکانی حکوومەتی ئێران، لە کاتی ڕاودوونانی کاسبکاران، تەقەیان لە بنکەی ئێران خۆدرۆ لەو شارە، کردووە.\nبەپێی ڕاپۆرتی گەیشتوو بە ئاژانسی هەواڵدەریی کوردپا، ڕۆژی یەکشەممە ١٨ی خاکەلێوە، مەئموورانی هێزە ئینتزامییەکان لە شارەکی کارمەندانی شاری مەهاباد، لە کاتی ڕاودوونانی کاسبکاران، بنکەی نوێنەرایەتی ئێران خۆدڕۆیان داوەتە بەر ڕەگباری گوللە.\nسەرچاوەیەکی ئاگادار لەو بارەیەوە بە ئاژانسی هەواڵدەریی کوردپا ڕایگەیاند: هێزە ئینتزامییەکان لە کاتی ڕاودوونانی کاسبکاران تەقەیان لە کاسبکارانی کورد کردووە که بنکەی نوێنەرایەتی ئێران خۆدرۆ لە شاری مەهاباد کراوەتە ئامانج.\nئەو سەرچاوە ئاگادار هەروەها دەڵێت: ئەم هەوڵەی هێزە ئینتزامییەکان خەسارەتی گیانی نەبووە و تەنیا بنکەی نوێنەرایەتی ئێران خۆدرۆ تووشی خەسارەتی ماڵی بووە.\nهاووڵاتییانی خەڵکی شاری مەهاباد سەبارەت بە تەقەی هێزە ئینتزامییەکان، ناڕەزایەتییان دەربڕیووە و ڕایانگەیاندووە: لە کاتی ڕاودوونان، مەئموورانی هێزە ئینتزامییەکان، ئوسووڵی تەقە کردنیان لەبەرچاو نەگرتووە.


چەند وێنەكی ویندەوز 2003 | kurditgroup\nچەند وێنەكی ویندەوز 2003\nخوێندنەوە ( ۔22۔ )\nئەمەش چەند وێنەكی ویندەوز 2003 ..\nئەی وەكو تر جیاوازی زۆرە لەگەڵ ویندۆزی ئێكس پی پرۆفێشناڵ ؟.\n2 / Kurditgroup_Anon\nكاك كاوە زۆر خێرایە ئیش كردن خۆشا لەگەڵی من هەر 3 بەشیم هەیە بەس من ستاندارم پێ باشە چونكە بۆ ئێمەی فەقیر ئەو باشە... بەم زوانە بە رێگایەك ئەتوانن بە ئاسانی دایبەزێنن بەخۆڕای شتێكی تریشی باشە ئەوەی من هەمە پێویستی بە Aktiver Windows نیە وەك ئێكس پێ و شاخی درێژ نیە...\n3 / Kurditgroup_Anon\nكاك هۆژان گیان دوای سڵا وم بۆ جه نا بت\nئه گه ر زه حمه ت نیه بزانم كیه كه یت لا ده ست ده كه وێت بۆمان بنێری زۆر سوباست ده كه ین\n4 / هۆژان كۆیی\nكاك كاروان بە چاكی لێت حاڵی نەبووم! لەم وشەیە ناگەم (كیه كه یت).\n5 / Bardaqani\nKEY قفڵ و كلیل، ئەگەر لات دەستكەوت تكایه به ئیمێل بۆی بنێره، زۆر دەستخۆش.\n6 / Kurditgroup_Anon\nداست خۆش كاك به رده قانی گیان ئه رێ وه ڵا مه به ستم KEY كه ی بو\nجارێكی تریش زۆر سوپاستان ده كه م\n7 / هۆژان كۆیی\nباشە بەسەر چاو بەڵام مائیلی تۆ چیە تا كلیلی مودیرت بۆ بنێرم!\n8 / Kurditgroup_Anon\nكاك هوژان گیان من ئمه ڵه كه م karwan7@hotmail.com زۆر سوپاست ده كه م زۆر جێی بێزانینه\nله گه ڵ رێزی بێ پایانمدا\n9 / هۆژان كۆیی\nخارە كاروان ئەوە بۆم ناردی لۆ ئەم ئیمایلەی كە بەڕێزیت دیاریت كردبوو لە پەیامەكە!\nهەر شتێكی ترت پێویست بوو تەنها بە ئیمایل ئاگادارم كەوە لە خزمەتی كوری چاكم!\n36 / Kurditgroup_Anon\nزۆرسوپاس برای به رێزم كاكه هۆژان كۆیی هیوادارم نمونه ت زۆر بێ\n37 / هۆژان كۆیی\n38 / Kurditgroup_Anon\nئةم كاتةت باش كاك هوزان\nزةحمةت نةبيت من ويندوز2003م داناوة بةلام دوو كيشةم هةية لة كةل دانانى سوفتويرى ليدانى (دف د) هةردوو سؤفتويرى (باوةر دف د ) (وان دف د)م تاقى كردةوة جارة سةر نةبوو\nهةروةها بو كردنةوةى زورى جات لة ياهوودا ئيش ناكات و دةليت بيويستت بة دانانى ( مايكروسوفت ئيم فى) هةية ئةوةشم دابةزاند و ئينستالم كرد جاك نةبوو جافاشم دانا جاك نةبوو ، ئةكةر جارةيك لا دةست دةكةويت بوم بنيرة\n39 / هۆژان كۆیی\nكاك شازاد ئەم لئنكانە تاقی كەوە حەتمیەن java چا دەبێت...\n40 / هۆژان كۆیی\nكاك شازاد گەر power DVD ئەوەی جەنابت دات بەزاندوە داوای كلیلی كردنەوە ئەكات مەبەستم سێریال نومەر گەر ئەو بێت من لە ڕێگای ئەو مائیلەوە بۆت ئەنێرم shazad@yahoo.com باشەبرام!\n41 / هۆژان كۆیی\nسەرچاو كاك شازاد سەركەوتوو بیت!\nئاگاداریی: برایان ئەمه ویندۆزی 2003 نیه! ئەمه سێڤەره و لێت تێك نەچێت لەگەڵ ویندۆزی تر.\nمن نازانم ئێوه " سیڤەر" تان بۆ چیه؟! تەنها بۆ كۆمپانیا بەكاردێت، ئەگەر هەر زۆر سیڤەرت ویست ئەوه XP باشترین سێڤەری لەگەڵه! من دڵنیام كه ئەگەر شارەزاییەكی زۆرت نەبێت سێڤەرێكی بێ مەترسی له كێشەی ئاسایش زۆر ئاسان نیه دانانی.\nپاشان زۆربەی درایڤەری ئامێرەكانت بەباشی كارناكەن ئەگەر درایڤەری تایبەت بەویندۆزی سێڤەر دانەنێیت.\nهیچ ناتوانیت بڵێیت كه ئەم ویندۆزه سێڤەره خێراتره! تەنها بۆ سێڤەر نەبێت، ویندۆزی XP زۆر باشتره.\n43 / هۆژان كۆیی\nوەڵاهی هەقە تۆ خەلكی هیندوستان بوای!\nكێ باسی وەی كردیە كەخەڵك بچیت ئەمە دانێت من تەنها ڕونم كردەوە كەس وتویەتی donwload بكە ئەمە تەنها ڕوون كردنەوەك بوو بۆ ئەو مێوانانە بەڕێزانەی كە هەستی خەڵك بریندار ناكەن وەڵاه سەیرم پێ دێت گەر شۆڕشتان پێ ناكرێ بۆ تێكی ئەدەن !\nباشە (سیڤەر) چیە پێش هەموو شتێك كاكی سیڤەر !\nلەسەرەوە نوسراوە چەند وێنەكی ئەم ویندەوزه باشە بۆ بە Microsoft ناڵێی با نەنوسیت windows server 2003 با بنوسیت server2003 !\nنازانم بە كاك بانگت كام بە خوشك بانگت كەم چونكە ناوەكت نەنوسیوە تا پیاو بتوانیت ناوت بنوسیت دەی بەهەرحال كاكی " سیڤەر"\n44 / هۆژان كۆیی\nسوپاس كاك هوزان كەكركوكی منیش سڵاوم هەیە بۆتۆ و بۆ قودسی كوردستان!\n45 / Kurditgroup_Anon\nئەوه ناوەكەم بەهەڵە دەرچوو جاری پێشوو (به بەڵ دەرچوو).\nمن هەچ شتێك خەڵك (بەتایبەت كورد) چەواشەبكات، بەئەركی سەرشانی خۆمی دائەنێم كه بەپێی توانام ڕاستییەكەی بخەمەڕوو.\nویندۆزی سێرڤەر، كه لەلای تۆ بۆته "ویندۆزی 2003!" ، ویندۆزی شەخسی نیه و بەكاربێت بۆ كاری ڕۆژانەی كەسێك. تایبەته به سێرڤ كردن.\nفەرموو گەر جەنابت ئەزانیت سێرڤەر چیه، سێرڤەرێك دابمەزرێنه و لینكەكەی لێره دابنێ.\nئەو برادەرەی كه كێشەی بووه لەگەڵ ئەم ویندۆزه سێرڤەره خەتای ئەو پرۆگرامه نەبووه كه ویستوویەتی بەكاری بێنێت، بەڵكو ویندۆزی سێرڤەر بۆ ئەو پرۆگرامه درووست نەكراوه كه ئەو هەوڵی ئەوەی داوه كاری پێبكات.\nویندۆزی سێرڤەر تەنها بۆ سێرڤكردنه له كۆمپانیایەكدا.\nمن كاتێك كه پەیامێك لێره ئەنووسم گوێنادەم بەوەی كه كاك هۆژان یان كاك فڵان چی ئەڵێت، ئەگەر شتێك بنووسێت و من پێم وانەبێت، ئەوا دوودڵیی ناكەم لەنووسینی ڕاستییەك، واش چاوەڕوانم برادەران هەمان ڕێبگرنەبەر.\n72 / هۆژان كۆیی\nكاك بەڵێن من نەم زانیوە تۆی چونكە ناوەكە لای من دەرنەجووە!\n2 شت من گریمان لەبیرم چوە بنوسم server لەگەڵی ئەوە ناهێنی تۆ بەمن بڵێی لەلای تۆ بوتە wiin2003 برا هەمو كەسێك هەڵە ئەكات تا هەڵەش نەكەی پێش ناكەوی تۆ ئەتوانی بت نووسیبا هۆژان برام ئەوە لەبیرت چووە بنوسی server نەك بڵێی ئەمە win2003 نیە من هەڵەكەم تەنها server نەنوسراوە پێویست ناكات بنوسی لێت تێك نەچیت ئەمە win2003 نیە نازانم چی بنوسم چونكە بەڕاستی لام بەڕێزی حەز ناكەم قسەكی ڕ‌ەق بكەم درت بشكێنم . وە ئەو برادەرەش هاتووە پرسیاری كردیە منیش وەڵامم دایتەوە پرسیارێكی كرد منیش بەپێی توانا وەڵامم داوە، وەخەڵك ئازادە ج جۆرە ویندەوزێك بەكار بێنێت بەڵكو كابرا حەز بكات ویندەوز سێرڤەر دانێت.\nكاك بەڵێن بەڕێزم من نازانم server دانێم گەر بم زانیبا داینێم موشكیلەكی گەورەم ئێستا لەكۆڵ ئەبۆوە بەڵام كاك بەڵێین ی حەز ناكەم عادزت كەم !\nهاورێیان بەڕێزان داوای لێبوردن ئەكەم كەنوسیتم ویندەوز 2003 خۆی لەڕاستی ئەمە ویندەوزی سێرڤەرەی 2003 یە!\nتێبینی* كاك بەلێن گەر لینكەكە بكەیەوە لەسەرەوە نوسیومە windows server 2003\n73 / Kurditgroup_Anon\nكاك هۆژان گیان،\nجگە لەوەی كه جەنابت بەڕێزو زانیاریت خۆت خۆشەویست كردووه لەلای منی بچوكت، جگە لەوه من خۆم بەخزمەكاری هەموو شاری كۆیه دائەنێم.\nمن بڕوات هەبێت هەندێك جار سەیری ناو ناكەم كه كێ پەیامێكی نووسیبێت ئەزیزم، ئەو برادەرەی سەرەوه كێشەی بووه لەگەڵ ئەم سێرڤەره و لەبری لابردنی سێرڤەرەكه هەوڵی چارەسەركردنی پرۆگرامە داماوەكه ئەدات و نازانێت ئەوەی كه بەكاری دێنێت ویندۆز نیه و بۆ ئەو پرۆگرامه درووستنەكراوه، ئێ من چۆن بێدەنگ ببم لەوه، خۆشەویستم.\nبێگومان ڕاستئەكەیت كه نووسیوته windows server 2003 ، تەنانەت ئەم سێرڤەره بۆ كۆمپانیای بچوكیش نەكراوه بەڵكو بۆ كۆپمانیای گەورە درووستكراوه.\nكۆمپانیای مایكرۆسۆفت 26 ڕۆژی تر سێرڤەرێكی تر بڵاوئەكاتەوه بۆ كۆمپانیای بچووكتر بەناوی Windows Small Business Server 2003 كه لێره لەلای ڕاست دەرئەكەوێت http://www.microsoft.com/windowsserver2003/default.mspx ، شایەنی باسه ئەمەش شەخسی نیه و هیچ بەكەڵكی تاكەكەس نایەت، تەنانەت سایتێكی وەك كورد ئایتی گرووپ پێویستیی بە سیرڤەرێكی وا نابێت.\nهەربژیت و هیوام بەردەوامبوونته به بڵاوكردنەوەی زانیاریی.\n74 / هۆژان كۆیی\nسوپاس كاك بەڵێن تۆش خۆشەویستی ئازیزم ڕاست ئەكەی ڕێزت هەیە لام!\nلە قسەكانت گەیشتم برای منیت هیوادارم تۆش بەردەوام بیت بە زانیاریە بە سودەكانت و ڕوون كردنەوە جوانەكانت دوو بارە هەر بژیت ئازیزم!


وتووێژ:دۆناڵد ترامپ - ویکیپیدیا، ئینسایکڵۆپیدیای ئازاد\nئەنجامی گووگڵی دۆناڵد ترامپ زۆر زیاترە لە دۆناڵد ترەمپ. ئەمریکییەکانیش ترامپ ئەڵێن. با ناوە سەرەکییەکەی ترامپ بێت. پیرەھەڵۆ (وتووێژ) ٠٣:٣٦، ٢ی تەممووزی ٢٠١٦ (UTC)\nمن وەک خۆم ھەر ترەمپ دەبیستم و ھەر ئەوەشم پێ دروستترە. ئای پی ئەی: /trʌmp/. ئەم باسە کراوە لەسەر ھەبڵ. ◂ ئێپین وتووێژ♬ ١٤:٣٠، ٦ی تەممووزی ٢٠١٧ (UTC)\nمن بە ترامپ دەیخوێنمەوە و ئەوەی دەیبیستم لە ترامپەوە نزیکە تا ترەمپ. ھەرچەند کوردی ھەمووی ئەو فۆنیمانەی ئینگلیزیی نیە. بۆیە شتێکی سابجکتیڤە. پێشتر لێرە وتووێژێک کراوە لەسەر ئەوەی کە ھەرکەس چۆن نیشانەکانی ئای پی ئەی گۆیە دەکات. پیرەھەڵۆ (وتووێژ) ٢٠:٢٧، ٦ی تەممووزی ٢٠١٧ (UTC)\nمەگەر لە جیھانێکی تر بڵێن ترامپ. وتووێژی ھەبڵت خوێندەوە؟ ئەی bubble بە چی دەبیستی بۆ نموونە؟ خۆ ناکرێت بڵێی بە بابڵ. ◂ ئێپین وتووێژ♬ ٢٠:٥٧، ٦ی تەممووزی ٢٠١٧ (UTC)\nبەڵێ ئازیزم ئەو وتووێژەم خوێندەوە. چەندین وتووێژی تری لەو چەشنە بووە پێشتر لە ویکیی سۆرانیدا. ئەوەند وتووێژ کرا کە جارێک بۆ دەنگەکانی ئایپیئەی ڕاپرسیمان کرد. وەک وتم ئەو فۆنیمە لە کوردیدا بوونی نیە. بە بڕوای من شتێکە لە بەینی ا و ە ی کوردیدا. پیرەھەڵۆ (وتووێژ) ٠٥:٠٠، ٧ی تەممووزی ٢٠١٧ (UTC)\nمن چێشتخانەیەکم دی لە باشوور ناوی ترامپ بوو نەک ترەمپ ئەمەتا و ئەمەش جیھانی تر نییە. من بۆ دەنگی /ʌ/ وەک پیرەھەڵۆ فکر دەکەمەوە چون لە کوردیدا نییە ناتوانین بڕیار بدەین رێک دەبێتە /ە/ یان /ا/ و لە کوردیشدا بەرامبەر بە ھەر دووکیان ھاتووە ھەر کامێکیان باوتر بوو با دابنرێ. کەس ناتوانێ بڵێ /ا/ دروستە و /ە/ نادروستە یان بە پێچەوانە.---چالاک وتووێژ ٠٧:١٦، ٧ی تەممووزی ٢٠١٧ (UTC)\nمن ھەر بە /ە/ دەیبیستم!؟ دەزانم شێوازی دەربڕینیش بەپیی شوێنە جوگرافییەکان زۆرجار دەگۆڕێت، بەڵام بۆ من /ە/ دەبیستم، لە کەناڵی ڕووداو و ئێن ئاڕ تیش بە /ە/ بەر گوێم کەوت بە ھەمان شێوە. کەواتە مادام دەزانن ناکۆکی دروست دەکات ئەمە و چەندین جاریش دووبارە بۆتەوە، بۆچی یەکجار یەکلایی نەبێتەوە؟ ئێمە لە کوردی دەنگی /ʌ/ فێر نەکراوین و پیتیشمان بۆی نییە. کەواتە با ئێمە لە ویکیپیدیا یان /ا/ یان /ە/ دانێین، ھیچ نەبێت بە کاتیی، تا چارەسەرێک دەدۆزینەوە.◂ ئێپین وتووێژ♬ ١٤:٣٠، ٧ی تەممووزی ٢٠١٧ (UTC)\n@Épine:ھاوڕێ کاتێک من قسە لە بیستن دەکەم مەبەستم بیستنی وشەکە لە ئەمریکییەکانە، نەک کەناڵە کوردییەکانی باشوور. دیارە ئەوان دەبێژن ترەمپ. ھەر کوردێکیش گوێ لەوان بگرێت ھەر ترەمپ دەبیستێ. من دەڵێم کاتێک گوێ لە ئەمریکییەک دەگرم کە دەڵێ /trʌmp/ زیاتر بە ترامپ دەیبیستم ھەتا ترەمپ. ڕاستییەکەی ئەوەیە ھیچیان نیە. ئینجا بۆ یەکلایی کردنەوە: لەو لینکەی سەرەوەدا لێرە ویستمان یەکلایی بکەینەوە. بەڵام ھەمیشە کەسێک دێت و دەڵێ ئەمە وا نیە. بۆیە نازانم چی بکەین. پیرەھەڵۆ (وتووێژ) ٢٠:٠١، ٩ی تەممووزی ٢٠١٧ (UTC)\nمن بۆ خۆم ئینگلیزی ئەمریکی قسە دەکەم و ھەر بەوەش دەیبیستم. پێشوو چالاک وتی لەوەدەچێ شێوەزارەکان کار بکاتە ئەمە، و بۆیە پێدەچێت ئەمە کێشەکە بێت. کاکە با یەکلایی بکرێتەوە.--◂ ئێپین وتووێژ♬ ٢٠:٠٤، ٩ی تەممووزی ٢٠١٧ (UTC)\nھاوڕێ منیش ھەر بە ئەمریکی قسە دەکەم. ئەم وشەیەشم زیاتر ھەر لە خەڵکی ئەمریکای باکوور بیستووە. یەکەم جار بە کوردی ھەر لە ویکیی سۆرانی بینیم. دوو شت ھەیە لێرە: یەکەم، ئینگلیزیی بریتیش لە باشوور و بە گشتی عێراق زاڵترە. ڕەنگە ھۆکارێکی ئەوە بێ ئەوێ کۆلۆنیی بریتانیا بووبێت. دووھەم، جگە لەم شتە، قسەکە لەوایە کە کوردی فۆنیمی /ʌ/ی تیا نیە. من دەڵێم نزیکترین دەنگ لەوە ایە. تۆ دەڵێی ەیە. وەکوو ئەوەی کە عەرەبێک بیھەوێت بڵێ چارڵز. عەرەبی فۆنیمی چێی تێدا نیە. بڕێک دەڵێن جارڵز، بڕێک دەڵێن شارڵز. کامیان ڕاستە؟ فۆنیمی ج و ش نزیکترین دەنگەکانن لە چ. ئەمەش ھەر ھەمان داستانە. بەڵام لێرە دەنگەکە بزوێنە و لەوێ consonantە. پیرەھەڵۆ (وتووێژ) ٢٠:١١، ٩ی تەممووزی ٢٠١٧ (UTC)\nلە باشوور ئێمە ئینگلیزیی Sunrise دەخوێنین کە ھەر ئینگلیزی بەڕیتانییە. بەڵام لەم کەیسەدا، مادام دۆناڵد ترامپ ئەمریکییە، پێویستە دەڕبڕینی ئەمریکی بۆ دابندرێت. ئێ بەھەرحاڵ، منیش ئەزانم دەنگمان بۆ ئەوە نییە، بەڵام خۆ ناکرێت پشتگوێشی بخەین. ناکرێ ھەر وتارە و لە ئاوازێ بخوێنێت. ئەمیش دەبێ وەک کێشەی /و/ و /ا/کە چارەسەر بکەین.--◂ ئێپین وتووێژ♬ ٠١:٢٧، ١٠ی تەممووزی ٢٠١٧ (UTC)\nکێشەی و و ا ئاسانترە. ئەو زۆربەی کات ھەڵبژاردنی یەکێ لە دوو جۆری گۆکردنی ئەمریکی و بریتیشە. بۆ نموونە بوترێت جۆن دۆن یا جان دان. یەکەم لە بریتانیاییەوە نزیکە دووھەم لە ئەمریکییەوە. لێرە قسە لەوەیە فۆنیمێک کە لە کوردیدا نیە، بە کورد بڵێین چۆن بیخوێنێتەوە. ڕاستییەکەی بە بڕوای من ھەر نابێت. نموونەکەی چ م وت لە عەرەبیدا. ئیستەش ھەر بە چەند جۆر دەیڵێن. عەرزم کردیت بە پێی ئەو تەیبڵە لەو لینکەی سەرەوەشدا دەیبینیت وتووێژێک کراوە، بەڵام بڕوا ناکەم بەکارھێنەران لە داھاتوودا گوێڕاھێڵی ئەو وتووێژە بن. چون وەک عەرزم کردیت سابجکتیڤە و بەڵگەی وەھای لە پشت نیە. پیرەھەڵۆ (وتووێژ) ٠١:٥١، ١٠ی تەممووزی ٢٠١٧ (UTC)\n@Pirehelokan، Épine: کاکە ئێوە پێتان وایە دەنگی /ە/ و /ا/ی کوردی بە کام دەنگ لەم خشتەیەدا نزیکە؟ لەمانە بگەڕێن /ɛ/، /æ/، /a/، /ɐ/، /ä/، /ɑ/. ھەر وا بە گوێگرتن و بەراوردکردنیان لەگەڵ ھی کوردی. ھەڵبەت دەقیق نابێ بەڵام شتێک دێتە دەستمان.--چالاک وتووێژ ١١:٤٦، ١٠ی تەممووزی ٢٠١٧ (UTC)\nچالاک خۆ حەتمەن بیت دێت سێ ساڵ لەمەو پێش لێرە ھەمان وتووێژمان کردووە. پیرەھەڵۆ (وتووێژ) ٢٠:٣٧، ١٠ی تەممووزی ٢٠١٧ (UTC)\nجوانم لە بیرە ھیچم لە بیر ناچێ بەڵام پرسیاری من لێرەدا ئەمەیە پێتان وایە /ە/ و /ا/ی کوردی بە کام دەنگی خشتەی IPA نزیکە. ھەڵبەت دڵنیام ئەمە بە شێوەزار و بنشێوەزار فەرق دەکا. من خۆم ھەست دەکەم ئەم /ا/یەی من دەیڵێم بە /ɐ/ یان /ä/ نزیکە.--چالاک وتووێژ ٢١:٣١، ١٠ی تەممووزی ٢٠١٧ (UTC)\nئم، منیش /ا/ لە /ä/ نزیکتر دەبیستم...◂ ئێپین وتووێژ♬ ٢٢:١٤، ١٠ی تەممووزی ٢٠١٧ (UTC)\nلەو خشتەیەدا بە بڕوام /ä/ و /ɐ/ و /ɑ/ دەنگیان لە ا ی کوردی دەچێ. زیاتر جووتە ئەوەڵەکە. جا æ و aیش لە ە وە نزیکن. زیاتر ئەوەڵەکەیان. پیرەھەڵۆ (وتووێژ) ٢٣:١٠، ١٠ی تەممووزی ٢٠١٧ (UTC)\nوەرگیراو لە «https://ckb.wikipedia.org/w/index.php?title=وتووێژ:دۆناڵد_ترامپ&oldid=529675»\nئەم پەڕەیە دواجار لە ٢٣:١٠ی ١٠ی تەممووزی ٢٠١٧ نوێ کراوەتەوە.


هیوا مەجید خەلیل 29, 06, 2019\nچەمکی ڕاگەیاندن وەک دەسەڵاتی چوارەم لەگەڵ سەرھەڵدانی حکوومەتگەلی دەستووری و بەرجەستەبوونی چەمکی دەسەڵاتی یاسایی و ڕاپەڕاندن و دادوەری، وەک سێ دەسەڵاتی سەربەخۆ سەری هەڵدا. پێناسەکردنی ڕاگەیاندنیش وەک دەسەڵاتێک لە دەسەڵاتەکانی دەوڵەت، پشت بە جۆری ئەو پەیوەندییەی کە لە نێوان ڕاگەیاندن و دەوڵەت و دامودەزگه‌کانیدا ھەیە دەبەستێت. بۆیە ناکرێت پێی بڵێین دەسەڵاتی چوارەم، ئەگەر بێت و پەیوەندی لە نێوان دەوڵەت و ڕاگەیاندندا ھەبێت، واتە حکوومەت کۆنترۆڵی ڕاگەیاندن بکات.\nبەڵام لە ڕاگەیاندنی ئازاددا ڕای هاووڵاتی، کارتێکراو دەبێت بە ڕاگەیاندن و کاریگەریشی لەسەر دادەنێت. واتە پەیوەندییەکی بازنەیی و دینامیکیی دوولایەنە لە نێوان هاووڵاتی و ڕاگەیاندندا ھەیە. ڕاگەیاندن بە ھەموو جۆر و فۆرمەکانییەوە، سەرەکیترین ئامرازە لە دەربڕینی ڕای گشتی و پێکهێنانی ھەڵوێست و ئاراستەکان و داڕشتنی چوارچێوەی زەینی و وێناکان لە عەقڵی مرۆڤدا. ھەر بۆیەیش ڕاگەیاندن بایەخی تایبەتی ھەیە و جەخت لە مەترسیداربوونی دەکرێت. لێرەدا ڕاگەیاندن ڕۆڵێکی کۆمەڵایەتی و سیاسی لە ڕووی ڕاگەیاندن و ڕۆشنبیرکردنەوە و خۆشگوزەرانییەوە بۆ گشت توێژەکانی کۆمەڵگە لە ئەستۆ دەگرێت. ڕاگەیاندن ڕوانگە جیاوازەکانی تاکەکان لە کۆمەڵگەدا لێک نزیک دەکاتەوە و یارمەتییان دەدات بۆ ئاگاداربوون لە ھەموو دۆز و دەسکەوتێکی سیاسی، کۆمەڵایەتی و ئابوورییە پەیوەستەکان بە کۆمەڵگەوە. بۆیە دەکرێت دەستنیشانی کارلێکەریی پرۆسەی ڕاگەیاندن بکەین وەک پرۆسەیەکی کۆمەڵایەتی لە نێوه‌ندی پەیوەندییەکانی لەگەڵ تاک و بنیاتنانی کۆمەڵایەتییەوە. کەواتە ڕاگەیاندن دیاردەیەکی کۆمەڵایەتییە کە کارلێکراو و کاریگەریی دەبێت بەسەر دیاردە کۆمەڵایەتی، که‌لتووری، سیاسی، فیکری و ئابوورییەکاندا؛ بە واتایەکی تر، ڕاگەیاندن مەنزوومەیەکی کۆمەڵایەتییە کە لە نێوان تاک و بنیاتی کۆمەڵایەتی و که‌لتووریدا لە جووڵانەوەدایە.\nبەم شێوەیە ئەرکی سەرەکیی ڕاگەیاندن، ئەرکی ڕۆشنبیرکردنەوەی ھاووڵاتیانە سەبارەت بە پرسە ھەمەڕەھەندەکان. ڕاگەیاندن لە ڕێگەی خستنەڕووی زانیارییەکانەوە سەبارەت بەم پرسانە، یارمەتیی ھاووڵاتیان دەدات تا بتوانن بەلۆژیکانە ڕووداوەکان ھەڵسەنگێنن و دوور لە ھەر جۆرە پەڕگیری و دەمارگرژییەک بۆچوونی خۆیان دەرببڕن. بەم جۆرەیش ڕاگەیاندن نەک تەنیا ھاندەرە بۆ بزاڤی کۆمەڵایەتی، بەڵکوو لە بنیاتنانیشیدا ڕۆڵ دەگێڕێت. بۆیە ھەرچەند ئاستی ڕاگەیاندنی ئازاد بەرز ببێتەوە، هاووڵاتیش ڕۆشنبیرتر دەبێت. لە لایەکی ترەوە، بابەتی ئازادیی ڕاگەیاندن پرسێکی بایەخدار دەورووژێنێت کە ئەویش، یەکەم: ئازادیی ڕادەربڕین و ئەفراندن [چۆنێتیی بەرهەمهێنانی ئازادی ڕادەربڕین] و، دووەم: چۆنێتیی سنووردارکردنی ئەم ئازادییەیە.\nدەشێ بگوترێ ئازادیی بیر و ڕادەربڕین شتێ نییه جگە لە تێکشکاندنی بەربەستەکان و لابردنیان، بۆ ئەوەی مرۆڤ بە خۆڕسک گوزارشت لە خودی خۆی و بەئەنجامگەیاندنی خێر و خۆشیی کۆمەڵگەکەی بکات. دەبینین کە سیستەمی ڕاگەیاندن لە وڵاتە دیموکراسییەکاندا لەسەر دوو زاراوەی سەرەکی دامەزراوە: ١- کۆمەڵگەی بازاڕ(Market Society) ٢- پرەنسیپی بەشداریکردن. مەبەست لە کۆمەڵگەی بازاڕ ئەوەیە کە کۆمەڵگە وەک بازاڕێکی ئازادە بۆ بیر و ھزرەکان. فەیلەسووفە لیبراڵەکان کە ئەم زاراوەیان لە کۆمەڵگەکانیاندا بنیات ناوە، پێیان وایە کە پێویستە کۆمەڵگە وەک بازاڕێکی ئازاد بێت بۆ ھزرەکان؛ ئەو ھزرەی بێکەڵکە لەناو دەچێت. ئەم چەمکەیش لەم گریمانەیە سەرچاوە دەگرێت کە وای بۆ دەچێ ھاووڵاتیان ئەو ئەندامانەن کە لە توانایاندایە لە نێوان ئەم دوو چەمکەدا جیاوازی بکەن. واتای بەشداریش ئەوە دەگەیەنێت کە ھاووڵاتیان ئەندامی بەشداریکەرن لە پرۆسەی دیموکراسیدا. لە ڕێگەی بەشداریی چالاکانەیاندا گەرەنتیی ئازادیی ڕادەربڕین دەکەن لەبارەی ھەر شتێک کە پەیوەندیی بە ژیانی تایبەتی و کاروباری ئەو کۆمەڵگەیەوە ھەبێت کە تێیدا دەژین؛ ئەمەیش لە ڕێگەی ئەو ئامرازانەوە کە خۆیان ھەڵیدەبژێرن. مەبەستی سەرەکییش لەم ھزرە، قۆڕخنەکردنی سەرچاوەکانی ڕاگەیاندن و زانیارییە. بۆیە زانیاری، بە کاڵا و بە یەکێک لە پێداویستییە زیندووەکانی ژیان دەچوێندرێت تا ھاووڵاتی ھەر کاتێک بخوازێت ئەم زانیارییانە دەستەبەر بکات و ھاوبەش بێت لە پرۆسەی دروستکردنی بڕیاری سیاسیدا. بۆیە ئەمەیش دەبێتە ھۆی ھێنانەدیی پرەنسیپی دووەم، واتە بەشداریکردن لە ڕێگه‌ی دەستبەدەستکردنی زانیاری و ئاڵوگۆڕی ھزرە جیاوازەکان. لێرەدا ڕۆڵی ڕاگەیاندنی ئازاد لە گەڵاڵەکردنی ئەم بیر و بۆچوونانە و لە دەستەبەرکردنی زانیارییە ڕاست و دروستەکاندا بەرجەستە دەبێت. بەم جۆرەیش ئاستی ھۆشیاریی تاکەکان بەرز دەکاتەوە و بۆ کارکردن لە پێناو بەرژەوەندیی گشتیدا ھانیان دەدات. ھەروەھا لە نێوانیاندا ژینگەیەکی ساخڵەم دەخوڵقێنێت کە هاووڵاتیان بۆ یەکانگیری و خۆگونجاندن و بزاڤی چالاکانە هان دەدات. بەم پێیەیش ڕاگەیاندن بە پرۆسە و ئەرکێکی کۆمەڵایەتی ھەژمار دەکرێت کە ئامانجی، ڕۆشنگەرکردنی ڕای گشتیی جەماوەر و ئاگادارکردنەوەی کۆمەڵەکانە لە جیاوازیی ئاست و جۆراوجۆریی ئەو شتانەی کە گرنگیی پێ دەدەن.\nلە ڕوانگەی پەیوەندی لە نێوان گەل و دەسەڵاتی سیاسیدا ڕەچاوکردنی چەمکی زانیاری و مافی بەدەستهێنانی، گرنگیی تایبەتی ھەیە. ھەروەھا پەیوەندییەکی ڕاستەوخۆ لە نێوان دەسەڵات و زانیاریدا ھەیە. لە ھەمان کاتدا بە کارھێنانی دەسەڵات لە لایەن گەل و سنووردارکردنی سەرەڕۆییی حکوومەت، تەنیا لە کاتێکدا ئەگەری ھەیە کە گەل لە کار و کردەکانی حکوومەت ئاگادار بێت. لەم ڕووەوە مافی بەدەستهێنانی زانیاری، ھەم ڕێوشوێنی شیاو بۆ بەکارھێنانی دەسەڵات لە لایەن ھاووڵاتیانەوە لە ھێنانەدیی مافەکانیانەوە دەستەبەر دەکات، ھەمیش بۆ دروست کارکردنی حکوومەت و پشتبەستنی کردارەکانی بە یاسا و بەکارھێنانی ڕەوای دەسەڵاتی گشتی لە لایەن حکوومەتەوە گەرەنتی دەکات.\nکەواتە ڕاگەیاندن ئەرکێکی دوولایەنەی ھەیە؛ ئەرکی پەروەردەکردنی کۆمەڵگە و یارمەتیدانی بەردەوامبوونی دەسەڵات بە شێوەیەک کە ھەڵقووڵاوی ڕای هاووڵاتیان بێت. بەم جۆرەیش کۆمەڵگە لە ھێژموونی دەسەڵات ڕزگار دەبێت و لە ھەر جۆرە گۆڕانکارییەک کە شیرازەی کۆمەڵگە و دەسەڵات ڕووبەڕووی قەیران بکاتەوە، کۆمەڵگە لە قەیران دەپارێزێت. لێرەوە، ئازادی تا ئەوپەڕی سنوورە یاسایییەکانی پارێزراو دەبێت و دەروازەی گفتوگۆکردن لە پانتاییی ژیانی کۆمەڵایەتیدا کراوەیە. تا فەزایەکی ئازاد لە ناو کۆمەڵگەدا بوونی نەبێت و ڕاگەیاندن لەم فەزایەدا بە ئازادانە کار نەکات و زانیاری بە خەڵک نەگەیەنێت، شتێک بە ناوی ڕای گشتی دروست نابێت.


خولی ئەمریکی - هۆوستن داینامۆ vs لۆس ئانجێلێس گالاکسی - Soccer - Yariga - Results, fixtures, tables and statistics\nAtlanta United vs. فێلادێلفیا یونیۆن نیویۆرک رب. vs. دی سی یونایتد مۆنتێریال ئیمپاکت vs. New York City ئۆرلاندۆ سیتی vs. نیو ئینگلاند دالاس vs. کۆلۆرادۆ ڕاپیدس هۆوستن داینامۆ vs. لۆس ئانجێلێس گالاکسی سیاتێل ساوندێرس vs. وایتکاپس ئێرسکواکس vs. شیگاکۆ فایەر ئۆرلاندۆ سیتی vs. دالاس تۆرۆنتۆ ئێف سی vs. نیویۆرک رب.\nهۆوستن داینامۆ vs لۆس ئانجێلێس گالاکسی 3-3\n12' ڕ.ئالیساندرینی (G) (دروستکرا لە لایەن: ئاشلی کۆڵ)\nT. Martínez (G) 26' (دروستکرا لە لایەن: A. DeLaGarza)\n47' B. Jamieson (G) (دروستکرا لە لایەن: جیۆڤانی دۆس سانتۆس)\nA. Elis (G) 88' (دروستکرا لە لایەن: V. Sánchez)\n'42 بۆ Alex\n'90+4 بۆ E. Boateng\n'65 بۆ V. Sánchez\n'79 بۆ J. McBean\n'67 بۆ M. Manotas\nجێرماین جۆنز (USA)\n'42 بۆ J. Cabezas\n'65 بۆ E. Torres\n'67 بۆ R. Quioto\n'79 بۆ جیۆڤانی دۆس سانتۆس\n'90+4 بۆ ج. دۆس سانتۆس\n'90+4 بۆ ڕ.ئالیساندرینی\n31 C. Diop گ 57'\n7 ڕ.ئالیساندرینی 12'\n8 ج. دۆس سانتۆس 61'\n10 جیۆڤانی دۆس سانتۆس 71'\n13 جێرماین جۆنز 90+2'\n10 V. Sánchez بۆ E. Torres 65'\n14 Alex بۆ J. Cabezas 42'\n19 M. Manotas بۆ R. Quioto 67'\n15 A. Lassiter بۆ ج. دۆس سانتۆس 90+4'\n24 E. Boateng بۆ ڕ.ئالیساندرینی 90+4'\n32 J. McBean بۆ جیۆڤانی دۆس سانتۆس 79'


عه‌ره‌ب و توركمانه‌كانى كه‌ركوک خۆپیشاندان ئه‌نجام ده‌ده‌ن\nعه‌ره‌ب و توركمانه‌كانى كه‌رکوک به‌گومانن له ئه‌نجامى هه‌ڵبژاردنه‌كان و پێیانوایه له‌به‌رژه‌وه‌ندى لایه‌نێكى كوردى ساخته‌كارى كراوه، بۆیه ئه‌مڕۆ یه‌كشه‌مه له‌به‌رده‌م نوسینگه‌ى كه‌ركوكى كۆمیسیۆنى هه‌ڵبژاردنه‌كاندا خۆپیشاندانیان ئه‌نجامدا.\nئیسماعیل حه‌دیدى سه‌رۆكى ئه‌نجومه‌نى سیاسى عه‌ره‌بى له‌كه‌ركوک، به‌ده‌نگى ئه‌مه‌ریكاى ڕاگه‌یاند"ساخته‌كاریه‌كى گه‌وره له‌هه‌ڵبژاردنى كه‌ركوكدا كراوه، وه‌كو عه‌ره‌ب و توركمان ده‌رئه‌نجامى هه‌ڵبژاردن قه‌بوڵ ناكه‌ین."\nوتیشى"خۆپیشاندانى عه‌ره‌ب و توركمان له‌به‌رده‌م كۆمیسیۆن، بۆ ره‌تكردنه‌وه‌ى ده‌رئه‌نجامى هه‌ڵبژاردنه."\nهاوكات له‌گه‌ڵ خۆپیشاندانى عه‌ره‌ب و توركمانه‌كاندا، ئه‌مرۆ عه‌ره‌ب و توركمان كۆبونه‌وه و دواى كۆبونه‌وه‌كه، سه‌رۆكى به‌ره‌ى توركمانى له كۆنگره‌یه‌كى رۆژنامه‌وانیدا داواى هه‌ژماردنه‌وه‌ى ده‌ستى ده‌نگه‌كانى كه‌ركوكى كرد.\nعه‌بدولباست ده‌روێش وته‌بێژى نوسینگه‌ى كه‌ركوكى كۆمیسیۆنى هه‌ڵبژاردنه‌كان، به‌ده‌نگى ئه‌مه‌ریكاى وت"كارمه‌ندانى كۆمیسیۆن له‌ترسى گیانى خۆیان، بیناى كۆمیسیۆنیان چۆڵكردووه و ده‌وام ناكه‌ن."\nله‌هه‌ڵبژاردنه‌كه‌ى رۆژى شه‌مه‌دا تا دره‌نگانێكى ئێواره عه‌ره‌ب و توركمان و دڵخۆش و هێزه كوردیه‌كان نائومێدبوون، به‌ڵام دواتر دۆخه‌كه به‌لاى به‌رژه‌وه‌ندى هێزێكى كوردى دا گۆڕا، ئه‌مه‌ش ئه‌و دوو پێكهاته‌ى توڕه كردووه.


مەکتەبی مۆنتاژ، سینەمای هونەری – KurdRawm\nبێگۆمان شوێنی لە دایک بوونی مەکتەبی “مۆنتاژ” یەکیەتی سۆڤیەتە.ھەموو فیلمەکانی ئەم مەکتەبە لە ماوەی شەش ساڵدا بەرھەم ھاتن،بەڵام ئەم مەکتەبە لە مێژووی سینەمادا لەو رووەوە گرنگە کە تێکەڵاو کردنی گرتەکان وەکوو مۆنتاژ بایەخ و گرنگی پێدەدرێت و لەو کاتەوە بە گۆشە نیگایەکی دیکەوە دەرواننە پرۆسە ئێدێتی فیلم. وشەی فۆرمالیسم لە سینەمادا زۆر بابەت لە خۆ دەگرێت بەڵام ئەم ناوە بۆ یەکەمین جار لە سەر مەکتەبی مۆنتاژ دانرا. بۆ ئەوەی کە باسێک لە چۆنییەتی داھێنانی ئەم رێبازە سینەماییە لە یەکیەتی سۆڤیەت بکەین سەرەتا پێویستە ئاماژەیەک بدەین بە چالاکی و ھەوڵ و تێکۆشانی کەسانی سەرەکی ئەم رەوتە و رێبازە سینەماییە .\n٤-پۆدۆفکین: قوتابی زیرەکی کۆڵێشۆف بوو لە قوتابخانەی حکومەتی ھونەری سینەما. ئەو لە سەر ئەو باوەرە بوو کە تێکەڵاو کردنی گرتەکان دەبێت بە شێوازی لۆژیکی سینەمایی بێت. پۆدوفکین :دەیگۆت کە تێکەڵاو کردنی دوو گرتەی جیاواز لە یەک ،گرتەیەکی دیکە دەخوڵقێنێت کە مانایەکەی نوێی ھەیە. ئەم تێورییە بە تێوری “بنەرەتی” ناسرا.


:: AM:11:56:01/07/2020 \nلە سەرەتای ئەم هەفتەیەی بازاڕ و بۆرسەوە نرخی نەوت رووی لە بەرزبوونەوە كردووە، پێشبینی دەكرێ نرخی نەوت زیاتر بەرز ببێتەوە.\nەوتی برێنت بۆ 42 دۆلار و 40سەنت دەفرۆشرێت\nئەمڕۆ چوارشەم نرخی نەوتی برێنت بۆ 42 دۆلار و 40سەنت هەڵكشا و لە سەرەتای هەفتەشەوە سەرووی دوو دۆلار و نیو لە نرخی هەر بەرمیلێك بەرز بووەتەوە.\nبەگوێرەی dailyfx بەهای نەوتی تێكساسی ئەمەریكاش لە سەرەتای ئەم هەفتەیەوە دوو دۆلار و نیو گرانتر بووە، ئێستە بە 40دۆلار و 40سەنت دەفرۆشرێت.\nرەنگە دواین راپۆرتی هەناردەی نەوت كاریگەریی لەسەر بازاڕەكە بووبێت و بەگوێرەی راپۆرتێك كە رۆیتەرز بڵاوی كردبووەوە، لە مانگی حوزەیران وڵاتانی بەرهەمهێنەری نەوت و ئۆپێك درێژەیان بەو بەڵێنە داوە كە بۆ دابەزاندنی بەرهەمهێنان دابوویان و لەو مانگەشدا ملیۆنێك و 500 هەزار بەرمیلی تر لە بەرهەمهێنانیان كەم كردووەتەوە.\nبەپێی رێككەوتنی ئۆپێك و وڵاتانی هاوپەیمان دەبێت ئەم وڵاتانە لە مانگەكانی ئایار و حوزەیران و تەمووز 23% لە بەرهەمهێنانی نەوتیان كەم بكەنەوە كە دەكاتە نۆ ملیۆن و 700 هەزار بەرمیل، پشكی ئەم 10 وڵاتەی ئەندامی ئۆپێكیش سەرووی شەش ملیۆن بەرمیلە.\nهەریەك لە سعوودیە و ئانگۆلا و ئیماراتی یەكگرتووی عەرەبی سەرووی ئەو بڕەی پێیان سپێرابوو كەمی بكەنەوە بەرهەمهێنانیان كەم كردووەتەوە. عێراق لەو بڕەی پێی سپێرابوو كەمتری جێبەجێ كردووە، بۆیە بەڵێنی داوە لە مانگەكانی تر قەرەبووی بكاتەوە و سەرووی ئەو رێژەیەی بۆی دیاری كراوە بەرهەمهێنانی نەوت كەم بكاتەوە.\nپێویستە بگوترێ لە دابەزینی نرخی نەوت كاریگەریی زۆری خراپی خستووەتە سەر ئەو وڵاتانەی لە داهاتیاندا زیاتر پشت بە فرۆشتنەكەی دەبەستن، بەرزبوونەوەی نرخەكەشی داهاتیان بەرز دەكاتەوە.


ھاک-پار: “یەکیتیا نەتەوەیی” ب ھەڤکاریا ھێز و ئالیێن نەتەوەیی پێک تێ - دارکا مازی\nھاک-پار: “یەکیتیا نەتەوەیی” ب ھەڤکاریا ھێز و ئالیێن نەتەوەیی پێک تێ\nپارتیا ماف و ئازادیان HAK-PAR، گرێدایی جڤینا “تفاقا نەتەوی” و سەکنا HAK-PAR لسەر یەکیتیا نەتەوەیی داخوویانیەک ئاراستەیی رایا گشتی کر.\nئەڤ ناڤەرۆکا داخوویانیێیە:\nHAK-PAR: “یەکتیا نەتەوەیی ب ھێزێن نەتەوەیی رە مومکون”\nدەمەکە کو ژ ئالییێ کاروانێن HDP’ê ڤە ل سەر “یەکیتیا نەتەوەیی ”بانگاوازی تێنە کرن. کاروانێن HDP’ê ل گەل چەند پێرۆ و رێزکێن “کورسیپەروەر” د ناڤ مڵەتێ کورد دە، دەست ب بانگاشانەک بێپایان کرنە، کو گۆیا ئەو ل دو ئاڤاکرنا “یەکیتیا نەتەوەیی” نە.\nبێگومان “یەکیتیا نەتەوەیی” ب ھەڤکاریا ھێز و ئالیێن نەتەوەیی، ب کەس و کەسایەت و رایەدارێن نشتمانپەروەر و نەتەوەیی پێک تێ. ئەو کۆم و کاروانێن کو ژ رۆژا ٥ێ مەھێ ل ئامەدێ ب داوویانیەک راگھاندنە کو ئەوێ “یەکیتیا نەتەوەیی” پێک بینن، پرانیا وان ھێزێن کو بەرنامەیا وان نە نەتەوەیی نە.\nئەو رێخستنێن ب سەر HDP’ê ئانگۆ خوەگرتێن HDP، دبێژن کو “ئەم نە رێخستنێن کوردەوارن.” HDP دبێژە “ئەز پارتیەکە ترکیەیی مە”، “ئەز پارێزگەرێ ئونیتەریایێ مە”، “ئەز نە پارتیا کوردا مە”، “ئەز پارێزگەرێ وەلات و ئال و دەولەتەک یەکینە” مە.\nلێ بالکێشە کو ھەمان HDP دەما کو ژ ئالیێ سیاسەتێ ڤە دکەڤە تەنگاسیێ، کۆپالێ “کوردایەتیێ ددە دەستێ خوە و ھەر وەکی کو ئەو پارتیەک کوردەوار بە، تەڤدگەرە. HDP ڤێ یەکێ ژ خوە رە کریە ئادەت. HDP و پشتەڤانێن وێ، بێشک د وارێ کریارێن فەراسەتێ دە، ھۆستا نە. ئەو ب ھۆستایی فەراسەتا گەل خەرا دکن و ئاڤا دکن.\nھنەک رێخستن و کۆمکێن دن ژی ھەنن کو دەنگێ دەفا HDP’ê ژ کیژان ئالی ڤە وە رە، پێرە، بەرێ خوە ددن وی ئالی. ب تایبەتی د وان دەمێن کو پێشنا ھلبژارتنان تێ دە. ئەڤ کۆمک، بەرژەوەندیپەرەست و “کورسیھەز”ن. خوە ل با HDP’ê شیرن دکن کو HDP ئەندامەتیەک، مختاریەک یان مەبوسیەک ب دە وان و وان بگێژینە مەخسەدا دلان. ئەو کەس و کۆم، کو ھێ د ناڤ خوە دە نەکارینە “یەکیتی” و “یەکدەنگیەک” ساز بکن، چاڤێن خوە بەردانە سازکرنا “یەکیتیا نەتەوەیا کورد”. ئەڤ خەیالێ وان خەیالێ خامن. ئەو د گۆلا شیلۆ دە، ئاڤژێنیا ماسیا دکن. تو رو و سیانەتا وان د ناڤ مڵەت دە نەمایە. ھێزپەرەستی و ئەڤینداریا وانا HDP’ê زو ب زو نا قەدە. ئەوان قەرارێ خوە دایە. ئەو وێ ھەر دەم سەرگۆڤەند و دەستمالھەژێن HDP’ê بن. راستیێن ژیانێ دانە نیشان کو، ھەتانی ئەو خوەدیێ خوە و ڤی ئاقلی بن، تو خێر و بەرەکەت د رێیا ساز کرنا “یەکیتیا نەتەوەیی” دە ژ وان نایێ. دەردێ وان نە سەرفراز و سەرخوەبون و ئازادیا کورد و کوردستانێیە.\nھەلبەت ب ھێز و کەسێن کو ژ دل نە نەتەوەپەرەستن رە “یەکیتیا نەتەوەیی” پێک نایێ.\nئەڤ گالە-گال و بانگەشانا کو سەرکێشێ وێ HDP و تایفا HDP’ê نە، ل سەر رێیا “یەکیتیا نەتەوەییا ژدل” ھەتانی ئیرۆ، ئاستەنگێن مەزن ئاڤا کرنە. مەبەستا وان نە بدەستخستنا ستاتویەک سیاسی ئان ئازادیا کوردستانێیە.\nئەڤ ھەلوەست رەنگە کو ئامادەکاریا خەندەقێن سیاسی دکە.\nیا کو HDP و تایفا HDP’ê، و کۆم و کولفەتێن رێوەنگیا رێیا نەرەوا قال دکە، نکارە پرسا کورد و کوردستانێ چارەسەر بکە، ھەر وھا ژ بۆ مڵەتێ کورد ستاتویەک پەیدا بکە. ئەو نکارە د رێیا بدەستخستنا مافێن کۆلەکتف (ھەڤپار)یێن ملەتێ کورد دە، بریارێن مایەندە ب رێ ڤە ببە و بگێژینە ئارمانجێ.\nملەتێ کورد رێ نادە ڤان خەندەقێن سیاسی.\nپرسا کورد و کوردستانێ، پرسا ھەق و ھقووقێ نەتەوەیەکە دۆرپێچ کریە. ئەڤ دۆزەکە مەھقوول و بسیانەتە. ھەقێ تو کۆمەکی نینە ڤێ دۆزا ب رومەت، مردار بکە. رێخستنێن کو ب سالان ب “ئادیەتا نەتەوەیی”ا ملەتێ کورد لەییستنە، ب چی روویی دەردکەڤن پێشبەرێ ملەتێ کورد و بەھسا “یەکیتیا نەتەوەیی” دکن.یا وان ھەبە تونەبە “ رەشکرن و خەراکرنا یەکیتیا ھێزێن نشتمانپەروەر”ە. ئەو چاڤەرێیێ ھلوەشاندنا ھکومەتا فەدەرالا ھەرێما باشوورێ کوردستانێ نە. ئەو چەڤەرێیێ خراکرنا فەراسەت و بیر و رایا کوردایەتیێ نە.\nلازمە وەرە زانین کو ژ ئالیێ HDP’ê و ھەر وھا کاروانێ پێرۆ و ئەڤیندارێن HDP’ê ڤە، تو پێشنیارەک د ڤی واری دە، ژ HAK-PARێ رە نەھاتێیە کرن. لەورا دنیا ئالەم باش دزانە کو HAK-PAR ژ بەرێ ڤە دەریێ خوە ژ ڤان پێشنیارێن پووچ و ڤالا و بێباوەر و بێجدیەت رە ھەتا داویێ قایم گرتیە.\nژ ئیرۆ و پێ دا ژی، ئەگەر ژ ئالیێ ڤ کاروانی ڤە بانگەک وھا وە رە ژی، HAK-PAR ب ھچ شیوەیەک د ناڤ وی کاروانی دە، جھ ناگرە. HAK-PAR، نابە ھەڤالبەندێ نەخێرخوازا.\nHAK-PAR تەنێ د ھەڤکاریێن خێرخواز دە جھ دگرە. ئەم، ھەلوەست و ئارمانج و سیاسەت و رێ و رێچا HDP و پێرۆیێن HDP’ê د ڤی واری دە، باوەرپێکەر و خێرخواز نابینن.\nلەورا ئەشکەرەیە کو “یەکیتیا نەتەوەیی” ل سەر ئاساسا پاراستنا مافێن نەتەوەیی، ب بەرنامەیەک نەتەوەیی/کوردی و کوردستانی بلند دبە، خورت دبە.\nکەس و ھێزێن کو پێشنیارا “یەکیتی” ئان “تفاق”ا نەتەوەیی دکن پێش ھەمو تشتی گەرەکە سەجەرەیا وان پاقژ بە. دلخواز و دلڤانێن یەکیتیێ لازمە ژدل و باوەرپێکری بن. ماف و بەرژەوەندیێن شەخسێ خوە و رێخستنا خوە سەردەستێ بەرژەوەندی و مافێ ملەتێ کورد نەبینن.\nHAK-PAR ژ بۆ پێکانینا ھەڤکاریا ھێزێن نشتمانپەروەرێن راستەقین چ لازمە وێ بکە.\nرێیا HAK-PARێ، رێیا خێرخواز و رەوا ئا مڵەتێ کوردە.\nنڤیسینگەھا راگەھاندن و چاپەمەنیا پارتیا ماف و ئازادیان / HAK-PAR


سه‌ڵاحه‌دین ئاشتی: له ڕۆژهه‌ڵاتیش خوێنه‌ر له‌وپه‌ڕی كه‌میدایه\nسه‌ڵاحه‌دین ئاشتی له‌گه‌ڵ دنیای وه‌رگێڕاندا تێكه‌ڵ و ئالووده بووه، كتێبه مێژوویییه كوردییه‌كان و مێژووی میله‌تانی دراوسێی كوردی وه‌رگێڕاوه. ئه‌و له دیدارێكی تایبه‌تی "وشه"دا به وردی له‌باره‌ی وه‌رگێڕانه‌وه قسه ده‌كات و هۆكاره‌كانی كه‌مبوونه‌وه‌ی خوێنه‌ر ده‌خاته ڕوو.\nله دوای وه‌رگێڕانی 22 كتێب، تێڕوانینی ئێسته‌ت به‌راورد به پێش وه‌رگێڕانی كتێب چۆنه و چ جیاوازییه‌كی جه‌وهه‌ری له تۆدا ڕه‌نگی داوه‌ته‌وه؟\nكاتێك ئه‌ده‌بیاتم لێ وه‌ڕاست گه‌ڕا و بوو به ڕه‌وت و ڕێبازی ژیانم، هه‌ستم به سه‌ختی و دژوار بوونی ڕێی وه‌رگێڕان كرد. كاتێك خۆم تێكه‌وتم زانیم نه‌ك هه‌ر دژوار، به‌ڵكو جاری وا هه‌یه گێژاوه و زمانی كه‌م خزمه‌تكراوی كوردی به هه‌زار چه‌رمه‌سه‌ری لێی ده‌رده‌چێ. سواربوونی بیری ده‌روه‌ست بوون و به‌ستنه‌وه‌ی بێ ئه‌ملاولا به ڕووكاری ده‌قی سه‌ره‌كییه‌وه سه‌ره‌تا بڕستی لێ بڕیبووم، یان ده‌توانم بڵێم نه‌یده‌هێشت په‌ل باوێم. به‌پێی تێپه‌ڕبوونی كات بیری ده‌روه‌ستبوونم به ڕووكاری ڕسته‌وه گۆڕا و به‌ره‌به‌ره داڕشتنه‌وه‌ی ماك و مانا جێی گرته‌وه و شێوه‌ی داڕشتنی ڕسته‌ی كوردی بوو به هه‌وێنی تێفكرینم.\nئه‌وه له كاتێكدا من ڕۆژێكیش چییه به كوردیم نه‌خوێندووه و هه‌ر به فارسی ڕاهاتووم و به ڕاستی تا ئێسته‌یش جاروبار داڕشتنی ڕسته له‌سه‌ر شێوه‌ی ڕێزمانی فارسی ده‌ستم له یه‌خه‌ی ناكاته‌وه. ئه‌م ده‌رده ئێسته زۆربه‌ی نووسه‌ران و وه‌رگێڕانی ئێره /ڕۆژهه‌ڵاتی كوردستان/ی گرتووه‌ته‌وه و زۆر و كه‌م هه‌ستی پێ ده‌كه‌ن، به ڕاستی زمانی پێ له گرێژه‌نه ده‌چێ و له هه‌موو به‌شه‌كانی كوردستاندا زاڵبوونی زمانی بانده‌ست ئه‌م كێشه‌یه‌ی ناوه‌ته‌وه و ئاوا بڕوا گه‌وهه‌ری زمان پتر په‌ڵه‌ی تێده‌كه‌وێ.\nبه كوردی و كورتی، وه‌ك ده‌ڵێن وه‌رگێڕان هونه‌ری داهێنانه و به‌لای منه‌وه ماكه‌ی سه‌ره‌كی له وه‌رگێڕاندا بۆ سه‌ر زمانی كوردی، ده‌بێ پاراستنی ڕه‌وتی زمانه‌كه بێ، نه‌ك ئه‌م زمانه‌ی ده‌كرێته سه‌رچاوه‌ی وه‌رگێڕان.\nبه دیدی تۆ، وه‌رگێڕان ڕێسا و یاسای تایبه‌ت به خۆی هه‌یه؟\nبێگومان وه‌رگێڕان خاوه‌نی یاسا و ڕێسای تایبه‌ته، بۆیه كه دێته سه‌ر شێوه‌ی وه‌رگێڕان، باسی وه‌رگێڕانی وشه به وشه، ڕسته به ڕسته و بڕگه به بڕگه یان شێوه‌ی ئازاد دێته ئاراوه، به‌ڵام نابێ لێمان تێك بچێ كه پله‌ی خوێنده‌واری و شاره‌زایی و خۆش چێشكه‌یی له وه‌رگێڕاندا ده‌وری سه‌ره‌كی ده‌گێڕن و ڕوانگه‌ی وه‌رگێڕ خۆی له‌سه‌ر شێوازی داڕشتنی ڕسته له چوارچێوه‌یه‌كی ته‌نگه‌به‌ری دیاریكراودا ناحه‌جمێ. بۆ نموونه ڕۆمانی "كوێری" هه‌تا ئێسته 13 جار كراوه‌ته فارسی، كه به‌راوردیان ده‌كه‌ی به كه‌می به‌رچاو ده‌كه‌وێ، ڕسته‌كان له ڕواڵه‌تدا له یه‌كتر بچن، له كاتێكدا هه‌موویان به‌گشتی ناوه‌رۆكی ڕۆمانه‌كه‌یان بۆ گێڕاوین، بۆیه ده‌بێ بزانین شێوه‌یه‌كی ده‌قگرتووی چه‌قبه‌ستوو له وه‌رگێڕاندا ناتوانێ ده‌وری كاریگه‌ر بگێڕێ.\nتێڕوانینت له‌مه‌ڕ ئه‌م كتێبانه چییه كه زیاد له دوو سێ وه‌رگێڕ كردوونی به كوردی؟\nزۆرم پێ باشه كتێبێك پتر له جارێك بێته وه‌رگێڕان، به‌تایبه‌ت له‌لایه‌ن ئه‌و كه‌سانه‌ی كه به‌ڕاستی شاره‌زای زمانی ده‌قی سه‌ره‌كی و زمانی خۆماڵین. ئه‌م كاره سه‌ره‌ڕای ده‌وڵه‌مه‌ندكردنی زمان، ئاستی وریایی و شاره‌زایی و زانینی وه‌رگێڕه‌كانیشی لێ فام ده‌كرێته‌وه. له لایه‌كی تریشه‌وه ڕه‌نگه وه‌رگێڕه‌كان خاوه‌نی بۆچوونی تایبه‌ت بن له‌سه‌ر شێوه‌ی كاری پێش خۆیان، به‌ڵام، پێم وایه پێویست ناكا وه‌ك ڕۆمانی "كوێری" بێتام بكرێ و زیاتر بكه‌وێته سه‌ر باری خۆ نواندن، نه‌ك كارێكی پێویست.\nپێشنیار و سه‌رنجت بۆ وه‌رگێڕه گه‌نجه‌كان چییه؟ چ بكه‌ن تا له وه‌رگێڕاندا سه‌ركه‌وتوو بن؟\nئه‌و كه‌سه‌ی ده‌یه‌وێ بكه‌وێته سه‌ر بواری وه‌رگێڕان یان لێبڕاوه وه‌رگێڕ بێ، یه‌كه‌م پێویسته هه‌تا ئه‌ندازه‌یه‌كی ته‌واو شاره‌زای زمان و كه‌لێن و قوژبنی بێ، هه‌تا بتوانێ ده‌قێك بگرێ كه گۆڵ بخوڵقێنێ.\nخاڵی دووه‌م، ده‌بێ كتێبێكی چاك هه‌ڵبژێرێ.\nخاڵی سێیه‌م ده‌بێ به‌ڕاستی شاره‌زا یان لانیكه‌م چاك ئاشنای ده‌قی سه‌ره‌كی و ده‌قی مه‌به‌ست بێ. كه‌سێك با هه‌ردوو زمانیش بزانێ، بۆ نموونه كاتێك شاره‌زای بواری فه‌لسه‌فه نییه، ناتوانێ كارێكی سه‌ركه‌وتوو ئه‌نجام بدات.\nخاڵی چواره‌م، پێویسته زۆر به ڕووخساری ده‌قه‌وه نه‌نووسێ، ده‌نا به‌رهه‌مێكی ناكۆڵ و كاڵ ده‌بێته ئاكامی كاری و سه‌ره‌ڕای تێنه‌گه‌یشتنی خوێنه‌ر، زمانیش ده‌شێوێنێ. زمانی وه‌رگێڕان ده‌بێ سه‌نگین و ئاسان بكرێ و له‌گه‌ڵ زمانی مه‌به‌ست ڕێك بكرێ، نابێ شێوه‌ی داڕشتنی ڕسته‌ی زمانی سه‌ره‌كی ببێته ماكه‌ی كار.\nخاڵی پێنجه‌م، پێویسته وه‌رگێڕ له سه‌ره‌تا و كۆتای كار‌دا پرس به شاره‌زایانی ڕاشكاوی تێبینه‌ر بكات و له ڕێنوێنییان نه‌ترسێ.\nخاڵی شه‌شه‌م، ده‌قی وه‌رگێڕاو چه‌ند جارێك بخوێنی و ئه‌وه‌نده‌ی ده‌توانێ گرێ و گرفته‌كانی بڕه‌وێنێته‌وه.\nخاڵی حه‌وته‌م، ده‌بێ پێش بڵاوبوونه‌وه‌ی به‌رهه‌م هه‌وڵی دۆزینه‌وه‌ی هه‌ڵه‌چنی لێزان بدات، ئه‌گه‌ر ئه‌م خاڵه ڕه‌چاو بكرێ، ڕه‌نگه خاڵی پێنجه‌م زۆر به‌های نه‌مێنێ.\nخاڵی هه‌شته‌م، جێی تێڕامانه، ئه‌ویش په‌له نه‌كردنه له بڵاوكردنه‌وه. به‌رهه‌مێك له ده‌ست ده‌رچوو پاشان به پێداچوونه‌وه‌ی چه‌ند جاره‌ش هه‌ر جێبه‌جێ نابێ. خۆم به‌سه‌رم هاتووه و خۆزگه ده‌خوازم فڵانه كتێبه‌م ئێسته بكردایه كوردی نه‌ك 20 ساڵ له‌مه‌وبه‌ر! بۆ؟ چونكه ئێسته باشتر ڕاهاتووم و پێچ و گه‌وه‌كانی ده‌قم ڕوونتر بۆ ده‌چنه‌وه سه‌ر یه‌كتر.\nوه‌رگێڕان چێژی تایبه‌تی به سه‌ڵاحه‌دین ئاشتی به‌خشیوه؟\nبه‌ڵێ، بۆ نموونه ڕسته‌یه‌كی خۆش و جوان داده‌ڕێژم، شادیم له ده‌رووندا ده‌گه‌ڕێ، قاقا پێده‌كه‌نم و جاری وایشه كوڵ ده‌مگرێ له خۆشییان ده‌ڵێم ئای به قوربانتم زمانی كوردی، چۆن پێكهاته‌ی زمانی تر شه‌نوكه‌و ده‌كه‌ی، زمانی كوردی بۆ وه‌رگێڕانی نووسراوی كۆنی مێژوویی یان ڕۆمانی نزیك فه‌رهه‌نگی خۆمان ده‌ناڵێ و جاروبار نه‌بێ گرێی وه‌به‌ر نایه، ئه‌م مه‌به‌سته مه‌ست و سه‌رخۆشم ده‌كات و پێوه‌ی ده‌ژیم.\nجاروبار باسی خیانه‌تی وه‌رگێڕ ده‌كرێ، خیانه‌تی وه‌رگێڕان چییه؟\nلادان له ماك و ناوه‌ڕۆكی ده‌ق و لێ زیادكردن و لادان به ئاره‌زوو، گۆڕینی ده‌ق به بارێكی تردا خیانه‌ته. بۆ ده‌ڵێم لادانی ئاره‌زوو، چونكه لادانی نائاره‌زوویش هه‌یه، ڕه‌نگه ده‌ق بكه‌وێته به‌ر سانسۆر و لادرێ، له‌م كاته‌دا وه‌رگێڕ بێ ده‌سه‌ڵاته، به‌ڵام كاتێك وه‌رگێڕ بزانێ هه‌ڵه‌چنی ده‌زگه‌ی سانسۆر ده‌قی نووسینه‌كه به لاڕێدا ده‌با یان لای ده‌دا، ڕازی نه‌بوون به چاپكردنی كتێبه‌كه، باشترین ڕێیه.\nچ جۆره وه‌رگێڕانێك به سه‌ركه‌وتوو ده‌زانی؟\nمن زیاتر ئاره‌زووم به وه‌رگێڕانی ده‌روه‌سته‌وه هه‌یه، وه‌رگێڕانێك كه بتوانێ پارێزه‌ری ناوه‌ڕۆكی ده‌ق له لایه‌ك و داڕشتنی ڕسته‌ی جوان و خۆماڵی بێ له زمانی كوردیدا. هه‌ر ده‌قێك بتوانێ تام و بۆنی زمانی مه‌به‌ست بگرێ و له تامی وه‌رگێڕانن ده‌رباز بێ، بێگومان وه‌رگێڕانێكی سه‌ركه‌وتووه. به‌ڵام ده‌بێ له یادمان بێ ئه‌گه‌ر ده‌قی سه‌ره‌كی نه‌توانێ سه‌رنج رابكێشێ، وه‌رگێڕی سه‌ركه‌وتووش خاو ده‌كاته‌وه، ئه‌گه‌ر په‌كی نه‌خا.\nئێسته ده‌كرێ بپرسم، وه‌رگێڕی سه‌ركه‌وتوو كێیه؟\nهه‌ر كه‌س ته‌واوی خاڵه‌كانی وه‌ڵامی پێشوو ڕه‌چاو بكا وه‌رگێڕێكی سه‌ركه‌وتووه.\nئێسته ڕۆژانه كتێبی نووسراو و وه‌رگێڕان بڵاو ده‌كرێته‌وه، بۆچوونی تۆ له‌مباره‌یه‌وه چییه؟ خوێنه‌ر چ بكات بۆ دۆزینه‌وه‌ی كتێبێكی باش كه حه‌زی خوێندنه‌وه‌ی له‌لا زیاد بكات، نه‌ك لێی دوور كه‌وێته‌وه؟\nخۆزگه پێش چاپ و بڵاوبوونه‌وه‌ی هه‌ر به‌رهه‌مێك، ناوه‌ندێك هه‌بووایه بۆ ئه‌وه‌ی فتوای له‌سه‌ر ڕێنووس و ڕێزمانی به‌رهه‌مه‌كه بدایه، كه ئه‌م به‌رهه‌مه بۆ چاپ ده‌شێ یان ناشێ! ته‌نیا لایه‌نی ڕێزمان و ڕێنووس سه‌یر بكردایه كاری به‌سه‌ر ناوه‌ڕۆك نه‌بووایه. بۆ وا ده‌ڵێم، چونكه به ڕاستی له‌م شه‌یتانه بازاڕه‌ی وه‌رگێڕان و نووسیندا، ڕێزمان و ڕێنووس وێران بوون و له‌لایه‌كی تره‌وه داڕشتنی وشه و ده‌سته‌واژه‌ی هه‌ڵه وا نه‌بووه‌ته باو به ئاسانی چاك بێ.\nخوێنه‌ر خۆی بواری دڵخوازی هه‌ڵده‌بژێرێ و كاری كه‌س نییه پێی بڵێ چ بكات و چ نه‌كات! به‌ڵام ئه‌گه‌ر ڕه‌خنه‌گری جێ متمانه و باوه‌ڕپێكراو هه‌بووایه، ڕه‌نگه به‌شێك له گرفتی ڕێنیشاندانی خوێنه‌ران چاره‌سه‌ر بووایه، به‌داخه‌وه ڕه‌وتێكی ئاوا بوونی نییه.\nله باشووری كوردستان خوێنه‌ر زۆر كه‌م بووه، دۆخی ڕۆژهه‌ڵات چۆنه و هۆكاره‌كان چین؟\nلێره‌ش خوێنه‌ر له‌وپه‌ڕی كه‌میدایه و ڕه‌نگه له گه‌رمیان و كوێستان هۆكاره‌كان یه‌ك شێوه بن. یه‌كه‌م هۆكار كه ده‌كرێ بگه‌ڕێته‌وه سه‌ر لاوازبوونی بنه‌مای ئابووری كه شیرازه‌ی هه‌موو شتێكی تێك داوه. دووه‌م، په‌ره‌گرتنی دنیای مه‌جازی كه به ڕاستی خه‌ڵكی له كتێب و ڕۆژنامه و گۆڤار دوور خستووه‌ته‌وه و ته‌له‌ڤزیۆنیش با له‌وێ ڕاوه‌ستێ! سێه‌م، ده‌كرێ فه‌رهه‌نگی داڕزیوی ده‌سه‌ڵات بێ له هه‌موو بواره‌كاندا. ڕه‌نگه دواین هۆكار نه‌بوونی ده‌قی دڵخواز و شاز بێ، كه ئه‌مه‌یان شوێنێكی به‌رچاوی هه‌یه له تۆراندنی خوێنده‌واراندا.\nسه‌ڵاحه‌دین ئاشتی ساڵی (1963) له مهاباد له دایك بووه، خاوه‌ن بڕوانامه‌ی دیپلۆمه و سه‌رقاڵی نووسین و وه‌رگێڕانه، تا ئێسته 22 كتێبی نووسیوه و وه‌رگێڕاوه‌ته سه‌ر زمانی كوردی.\nوشه/ مهاباد- زامدار كۆیی


بەتێكڕایی، خەڵكی لە عێراق بەلانی كەم 20 % ی خەرجییەكانی خزمەتگوزارییەكانی تةندروستیی دەروونی لەگیرفانی خۆیان دەدەن\nئۆفیسی رێكخراوی تەندروستی جیهانی لەعێراق راگەیەنراوێكی لەسەر لەسەر دۆخی تەندروستی لە عێراق بڵاوكردووەتەوە ، هەڵمەتێكیشی بەناوی بەناوی (بجوڵێ لەپێناو دروستیی دەروونی) دەست پێكردووە.\nلە راگەیەنراوەكەدا هاتووە با وەبەرهێنان بكەین لەپێناو بانگەشەكردن بۆ بەرزكردنەوەی پاڵپشتی دارایی لەسەر ئاستی خۆماڵی و نێودەوڵەتی بۆ دروستیی دەروونی و ساخلەمی. هەموومان كۆكین لەسەر ئەوەی كە وەبەهەرهێنان لە دروستیی دەروونی ئێستا زۆر پێویستە، چونكە لە كاتێك لەكاتەكاندا، یەكەسێك لەهەر چوار كەس دەناڵێنێت بەدەست ناڕێكییە دەروونییەكان. عێراق، وەكو زۆربەی وڵاتانی دیكە بەتێكڕایی تەنها ٪٢ بودجەی تەندروستی لە دروستیی دەروونی خەرج دەكات. هەرچەندە بۆ هەر دۆلارێكی ئەمەریكی كە لە تةندروستیی دەروونیدا وەبەرهێنان دەكرێت بۆ نەخۆشییە باوە دەروونییەكانی وەكو خەمۆكی و دڵەڕاوكێ، لەبەرامبەردا بە بەهای پێنج دۆلاری ئەمەریكی ساخلەمی و بەرهەمهێنان بەرەو پێشەوە دەچێت.\nبە پێی ئامارێكی ڕاگەیەنراوەكە بەتێكڕایی، خەڵكی لە عێراق بەلای كەم ٪٢٠ی خەرجییەكانی خزمەتگوزارییەكانی تةندروستیی دەروونی لەگیرفانی خۆیان دەدەن. ئەمە خراپترە لە بنەماڵە كەمدەرامەتەكان و كەسانی دیكە كە لەژێر مەترسیی تووشبوون بە نارێكییە دەروونییەكان دان، چونكە نرخی ئەم خزمەتگوزارییە بارگرانییەكی دارایی دروست دەكات. هەرچەندە كەدێینە سەر باسی دابینكردنی خزمەتگوزارییە گشتییەكان، جەخت لەسەر ئەوە دەكەینەوە كە ئەوانەی تووشی ناڕێكییە دەروونییەكان بوون فەرامۆش نەكراون. دروستیی دەروونی لە عێراق پێویستە بەگەورەیی بمێنێتەوە. لەگەڵ ئەوەش حكوومەت و هاوبەشەكانیش پلان و ستراتیجی تةندروستیی دەروونیی نەتەوەیییان داناوە، زۆری خەڵكی دەستییان ناگات بە چۆنییەتیی خزمەتگوزاری دەرووندروستی.\nهەروەها لە بەشێكی دیكەی راگەیەنراوەكە ئاماژە بەوە دراوە كە پەتای جیهانی كۆڤید-١٩ زۆر زیاتری هێنا لەوەی پێشتر، كە چۆن دروستیی دەروونی پەیوەستە بە ساخلەمی بەگشتی. رێگریكردن لە هاتووچۆ و كۆبوونەوەكان، لەدەستدانی كار، مردنی كەسانی ئازیز، و بڵاوبوونەوەی فراوانی كۆڤید-١٩ كاریگەری هەبووە لەسەر دروستیی دەروونیی خەڵك. چەندین حاڵەت تۆماركراوە لە توندوتیژی بەرامبەر هاوسەر و خۆكوشتن و لەناویشیاندا گەنجان و هەرزەكاران. لەماوەی ئەم پەتای كۆڤید-١٩ یە، رێكخراوی تەندروستیی جیهانی كاردەكات لەگەڵ حكومەتی عێراق و هاوبەشەكان بۆ لەخۆگرتنی چاودێری دروستیی دەروونی وەكو بەشێك لە خزمەتگوزارییە پێویستە بەردەوامەكان. رێكخراوەكە هەروەها راهێنانی شارەزایی پاڵپشتی دەروونیی پێشكەش دەكات بۆ ئەو كەسانەی لەریزی پێشەوەی رووبەڕووبوونەوەكەن.\nهەڵسەنگاندنەكان لەسەر ئاستی جیهان ئەوە نیشان دەدەن كە بۆ هەر 100000 كەسێك ٩ كارمەندی تةندروستی دەروونی هەیە. لەعێراق ئەم رێژەیە زۆر لەژێر ئاستی تێكڕاییە جیهانییەكە دایە كە تەنها ٢ كەس هەیە بۆ 100000 لەناو ئەو هێزی كارە، سیێەكیان كەسانی ناپسپۆڕن، واتە كورتهێنانێكی یەكجار زۆر هەیە لە پزیشكانی دەروونی و دەروونزانان.رێكخراوی تەندروستیی جیهانی كاردەكات لەگەڵ حكومەتی عێراق بۆ دابینكردنی خزمەتگوزاری دروستیی دەروونی و پاڵپشتی كۆمەڵایەتی گونجاو بەپێی كەلتوور، پاڵپشت بە بەڵگە و بە كۆمەڵگە بۆ ئەو كۆمەڵە خەڵكەی لەژێر هەڕەشەی ناڕێكییە دەروونییەكان دایە. لەم بەشداری پێكردنە ستراتیجییەی ئەم كارەدا، تەندروستكارانی بنكە تەندروستیەكان راهێنانیان پێكراوە و پاشان چاودێریكراون بۆ راپەڕاندنی چارەسەری حاڵەتە دەروونییە باوەكان.\nئەمڕۆ، رێكخراوی تەندروستیی جیهانی بانگهێشتی هاوبەشەكان و گرووپەكان دەكات بۆ برەودان بە پاڵپشتكردنی كۆمەڵایەتی بە بەهێزكردنی هاوەڵانییان و دووبارە گێڕانەوەیان بۆ ناو كۆمەڵگە و پڕچەككردنی خزمەتگوزاران بە زانیاریی و سەرچاوە بۆ ئەوەی بەشیوەیەكی باشتر هاوكاری خەڵكی بكەن كە دەناڵێنن بەدەست حاڵەتەدەروونییەكان. هەروەها بانگهێشتی خاوەن كارەكان دەكەم كە زیاتر وەبەرهێنان بكەن لە بەرنامەكانی تەندروستی یكارمەندانییان و راهێنانییان لەسەر فریاگوزاری سەرەتایی دەروونیی. رێكخراوی تەندروستیی جیهانی بە بەردەوامی پەیوەستە بە وەڵامدانەوەی پێداویستییەكانی دروستیی دەروونی و پاڵپشتیی دەروونی وكۆمەڵایەتی خەڵكی عێراق و بەردەوام دەبێت لە دابینكردنی پاڵپشتیەكانی بۆ بەرزكردنەوەی ئاستی خزمەتگوزاری بۆ رووبەرووبوونەوەی ئەو پێوستییانەی دێنە پێش. رێكخراوی تەندروستیی جیهانی بەردەوام دەبێت لە پێداگریكردن بۆ هێنانە پێشەوەی درووستیی دەروونی وەكو پێكهاتەیەكی گرنگی خزمەتگوزاری تەندروستی لە عێراق.\nلە كۆتایی راگەیەنراوەكەشدا هاتووە كە هەموو تاكێك لەئێمە پێویستە دەروونمان بە درووستی بهێڵینەوە. هەموومان دەتوانین هەندێك هەنگاوی سەرەتایی بنێین بۆ باشتركردنی دەرووندروستییمان بە خەوتنی پێویست، خواردنی خواردەمەنی تەندروست، دووركەوتنەوە لە ئەلكهول، وەرزشكردن، كۆمەڵایەتی بوون، و پەرەپێدانی ستراتیجی بۆ رووبەڕووبونەوەی فشار و دڵەڕاوكێ. لەكۆتایی دا داو لەهەموو كەسێك دەكەم كە وەبەرهێنان بكەن لە دروستیی دەروونیتان و ساخلەمیتان و پاڵپشت بن بۆ ئەوانەی دەوروبەرتان.\nدواترین دەستکاریکردن لەسەر دوو شەممە, 12 تشرینی یەکەم 2020 09:22


کۆمیسیۆنی هەڵبژاردن: شەش کورسیی پەرلەمان گۆڕانکارییان بەسەردا دێت\n2021-11-23 1461 جار\nکۆمیسیۆنی باڵای سەربەخۆی هەڵبژاردنەکانی عێراق رایدەگەیێنێت، شەش کورسیی پەرلەمان گۆڕانکاریان بەسەردادێت و جیاکردنەوە و ژماردنەوەی دەستی سەرجەم وێستگەکانی دەنگدانیش نایاساییە.\nعیماد جەمیل، ئەندامی تیمی میدیایی کۆمیسیۆنی باڵای سەربەخۆی هەڵبژاردنەکانی عێراق بە (ئاژانسی هەواڵی کوردی )ی راگەیاند، بەهۆی پەسندکردنی تانەکان لەلایەن دەستەی دادوەریی لە کۆمیسیۆنی باڵای سەربەخۆی هەڵبژاردنەکانی عێراقەوە، گۆڕانکاریی لە شەش کورسی پەرلەمان لە 6 پارێزگا دەبێت، کە بریتین لە پارێزگاکانی؛ هەولێر، نەینەوا، کەرکووک، بەغدا و بەسرە و بابل.\nعیماد جەمیل، روونیکردەوە، کۆمیسیۆن ئەنجامی سەرجەم تانەکانی لە دەستەی دادوەریی بەدەستگەیشتووەتەوە کە 21 تانەن، هەندێک تانە رێکاری و هەندێکی دیکە بابەتین، شەشیان بابەتین و گۆڕانکاری بەسەر بەربژێرەکاندا هێناوە و 15کەی دیکە رێکارین.\nئەندامەکەی تیمی میدیایی کۆمیسیۆنی باڵای سەربەخۆی هەڵبژاردنەکانی عێراق وتیشی لەماوەی دوو رۆژی داهاتوودا وێستگەکانی دیکە کە تانەیان لێدراوە، بە دەست دەژمێردرێنەوە. 15 تانە هەیە کە 850 وێستگەی دەنگدان لە خۆدەگرێت، دووبارە لە نووسینگەی نیشتمانی لە بەغدا بە ئامادەبوونی قەوارە سیاسییەکان، چاودێری ناوخۆیی و نێودەوڵەتی بە دەست دەژمێردرێنەوە و دواتریش ئەنجامەکەی رەوانەی دەستەی دادوەریی دەکرێت بۆ ئەوەی بڕیاری لەسەر بدرێت. دوای ئەوەی دەستەی دادوەریی، دوایین تانە یەکلایی دەکاتەوە و رەوانەی ئەنجوومەنی کۆمیسیارانی دەکاتەوە، کۆمیسیۆنیش دواتر بە فەرمی ئەنجامی هەڵبژاردن و ناوی ئەو بەربژێرانە ئاشکرادەکات کە گۆڕانکاریان بەسەردا هاتووە و سەرکەوتوون، کە 6 بەربژێرێن لە 6 پارێزگادا.\nهەروەها ئاماژەی بەوەکرد، 6681 وێستگە هێنراونەتەوە ناوەند و ژماردنەوەی دەستی دەنگەکانیان بۆ کراوە و ئەنجامەکانیش هاوتا بوونە لەگەڵ دەنگدانی ئەلیکترۆنی. لە دوای کاژێر 6 هیچ کارتێکی دەنگدان بەکارنەهێنراوە، کۆمیسیۆن هیچ وێستگەیەکی هەڵنەوەشاندووەتەوە، ئەو کێشەیە و ئەو بڕیارانە دەگەڕێنەوە بۆ دەستەی دادوەری.\nعیماد جەمیل ئاماژەی بەوەکرد، 3781 پەنجە مۆری دووبارە هەن، کە بەسەر وێستگەکان دابەشبوونە، 54 هەزار وێستگەش خاڵین لەو جۆرە پەنجە مۆرانە. ئەو بەرپرسەی کۆمیسیۆن دەپرسێت، ئایا مەعقوڵە هەموو دەنگە دروستەکانی وێستگەیەک کە ژمارەیان 200 بۆ 250 دەبێت لەبەر پەنجە مۆر هەڵبوەشنێرنەوە؟ بەڵام بڕیارەکانی دادگا رێزلێگیراون و پێوەی پابەند دەبن.\nئەندامەکەی تیمی میدیایی کۆمیسیۆنی باڵای سەربەخۆی هەڵبژاردنەکانی عێراق دەشڵێت، رۆژی سێشەممە جیاکردنەوەی دەستی دەنگەکانی پارێزگای زیقار دەستپێدەکات و هەموو ئەو پارێزگایانەی تانەیان لێدراوە 7 پارێزگا تێپەڕناکات و هاوکات جەخیلەوەشکردووە، ژماردنەوەی دەنگی سەرجەم وێستگەکانی دەنگدانیش بە دەست، کارێکی نایاساییە.


بەرپرسانی ئێرانی و سوری رێککەوتنی سەربازی واژۆدەکەن لەکاتی کۆبوونەوەیەکدا له تشرینی یەکەم لە دیمەشق. [وێنەکە لەسەر تۆڕە کۆمەڵایەتیەکان بڵاوبۆتەوە]\nلەڕێگەی سوپای پاسدارانی کۆماری ئیسلامییەوە، ئێران ئامادەکاری دەکات بۆ بەهێزکردنی ئامادەیی خۆی لە سوریا لە دوورمەودادا، پسپۆڕانی کاروباری ئێران وتیان.\nپسپۆڕان هۆشدارییان دا بە دیارونا كه ئەم هەنگاوە، كه رێککەوتنە سەربازییەکانی ئەمدواییە لەگەڵ رژێمی سوریا پێشبینی روودانیان ده‌دا، هەڕەشەیەکی راستەوخۆیە بۆ سەر سەقامگیریی ناوچەکە.\nسکرتاریەتی ئەنجومەنی نیشتیمانی بەرگری ئێران لە بەیاننامەیەکی 20 تشرینی دووەمدا رایگەیاند ئێران و سوریا چەندین رێککەوتنی سەربازیی نوێیان واژۆکردووه لەکاتی سەردانەکەی 17 تشرینی یەکەمی سەرۆك ئەرکانی هێزە چەکدارەکانی ئێراندا، لیوا محەمەد باقری، بۆ دیمەشق.\nلەمکاتەدا و لەژێر فەرمان و سەرپەرشتی راستەوخۆی رابەری باڵای ئێراندا، عەلی خامنەئی، ئێران رێککەوتنێکی سەربازیی فەرمی لەگەڵ رژێمی سوریا واژۆکرد بۆ بەردەوامی و فراوانکردنی ئامادەیی سوپای پاسداران لە سوریا.\nسەرۆك ئەرکانی هێزە چەکدارەکانی ئێران، لیوا محەمەد باقری، سەردانی دیمەشق دەکات لە 17 تشرینی یەکەم بۆ واژۆکردنی چەند رێککەوتنێك لەگەڵ رژێمی سوریا. [وێنەکە لەسەر تۆڕە کۆمەڵایەتیەکان بڵاوبۆتەوە]\nبەگوێرەی ئەو ئەنجومەنە، کە خۆی بە پەرلەمانی مەنفا لەقەڵەمده‌دات، رێککەوتنەکە هەوڵیدا پاساوی یاسایی و نێودەوڵەتی ببەخشێتە بوونی ئێران له سوریا.\nرێککەوتنێکی دیکە کە لەوکاتەدا واژۆکرا، بۆ دامەزراندنی كۆمه‌ڵێك کارگەی نوێی چەك بوو لە سوریا و نۆژه‌ندكردنه‌وه‌ی چەند کارگەیەکی چەکی رژێمی سوریاش لەناو سوریادا لەلایەن پاسدارانەوە.\nبەیاننامەی ئەنجومەنەکە رایگەیاند لەکاتی کۆبوونەوەکەدا، باقری بەڵێنی خێراکردنی گواستنەوەی چەکی دا بە رژێمی سوریا.\nبوونی دوورمەودا لە سوریا\nتوێژەری ناوه‌ندی شەرق بۆ توێژینەوە هەرێمی و ستراتیژییەکان، فەتحی سەید، کە شاره‌زای كاروباری ئێرانە، وتی: "ئێران بەتەواوی بەئاگایە لەوەی شەڕی سوریا نزیکە لەکۆتاییەوە و گرنگیه‌كان زیاتر و زیاتر دەدرێن به ناوخۆی سوریا."\nسه‌ید بە دیارونای وت رژێمی ئێران کاردەکات بۆ دڵنیابوون لە بوونی بەردەوامی سوپای ئێران و میلیشیاکانی سەربە پاسداران لە سوریا بە بەدەستهێنانی پشتیوانییەکی یاسایی و ئاماژەیکرد بەوەی کە رێککەوتنەکان شەرعیەت بە بوونی دەدەن.\nوتی: "سوپای پاسداران دەشیەوێت دەستکەوتەکانی لە سوریا بپارێزێت، ئه‌گه‌ر فەرمانڕەوایی سەرۆك بەشار ئەسەد وەستێنرا."\nوتیشی تاکەڕێگەیەك بۆ بەدەستهێنانی ئەمە، رێککەوتنێکی دوولایەنەیە کە دەوڵەتی سوریا پابه‌ندبكات بە قایلبوون بە بوونی بنکە سەربازییەکانی ئێرانەوە.\nروونیشکردەوە كه سڕینەوەی ئەم گرێبەستانە لەلایەن حکومەتی نوێوە پێویستی بە دانوستانی دوورودرێژە و ئاماژەیکرد بەوەی ئێران باجێکی گەورە دەسەپێنێت بەرامبەر ئەوە.\nسەید هۆشداریدا له دامەزراندنی کارگەکانی چەکی ئێران لە سوریا و ئاماژەیکرد بەوەی دەکرێت چەك دابەشبکرێت بەسەر گروپەکانی سەر بە پاسداراندا لە ناوچەکەدا.\nگرژیه‌كان لەگەڵ ئێران لە لوتکەدان\nشیار تورکۆ، کە ئەکادیمیەکە توێژینەوە لە کاروبار و دارایی پاسداران دەکات، وتی: "بوونی بەردەوامی هێزە ئێرانیەکان و پاسداران لە سوریا بابەتێکی زۆر جدییە، چونکە بێگومان گروپەکانی سەر بە پاسداران بەهێزدەکات."\nله‌نێو ئه‌وانه‌دا حیزبوڵا، حەرەکه‌ت نوجەبا، لیوای فاتمیون و گروپی دیکە له سوریاو لوبنان و عێراق هه‌ن، توركۆ بە دیارونای وت.\nتورکۆ هۆشداریدا لەوەی ئەم گروپانە دەکرێت کاریگەرییان هەبێت بۆ سەر "ئازادییه رۆژنامەوانی و تاکەکەسیه‌كان بەجۆرێک کە دژی ستاندەرە هەرە نزمەکانی دیموکراسین" لە وڵاتانی خۆیاندا، چونکە ئەوانە تەنیا ئامرازی پاسدارانن.\nپرۆفیسۆری یاسای تاوانکاری لە زانکۆی قاهیرە و توێژەر لە ناوه‌ندی هەرێمی بۆ توێژینەوە ستراتیژییەکان، وائیل شەریمی، وتی بوونی گروپەکانی سەر بەئێران "لەکاتێکدایە کە ململانێ لەنێوان وڵاتانی عەرەبی و ئێراندا لە لوتکەدایە".\nشەریمی بە دیارونای وت: "دەوڵەتانی عەرەبی بەروونی وتوویانە کە دەستوەردانی ئێران لە کاروباری ناوخۆی وڵاتەکانی ناوچەکەدا دوژمنکارانە و په‌سه‌ندنەکراوە."\nوتی بوونی بەردەوامی ئەم گروپانە گرژی زیاتردەکات، کە دەکرێت بگاته پێکدادانی راستەوخۆ گەر ده‌سه‌ڵات به‌سه‌ر دۆخەکەدا له‌ده‌ست دەربچێت.\nبنکە سەربازییه‌كان 'هەڕەشەیەکی چاوەڕوانکراو'\nشەریمی وتی دەربارەی بنکەکانی ئێران لە سوریا، ئەوانە "بێگومان لەوێن بۆ پاراستنی بوونی ئێران و خەونی ئێران بۆدامەزراندنی رێڕەوێك لەنێوان بەیروت و تاراندا".\nوتی بنکە سەربازییەکان "هەڕەشەیەکی چاوەڕوانکراو" ده‌هێننه‌كایه‌وه چونکە ئاماژەده‌كه‌ن به ئەگەری دەستتێوەردان لە هەرکاتێکدا بۆ پاراستنی بەرژەوەندییەکان.\nبەرژەوەندییەکانی ئێران لە سوریا زۆرن و زۆربەشیان بەرژەوەندی ئابووریی پەیوه‌ستن بە به‌روبوومه نەوتیه‌كانه‌وه، له‌پاڵ کەرته ئابوری و داراییه‌كانی تردا.\nشه‌ریمی وتی لەبەر ئەم هۆیە، ئێران مەرج دادەنێت بۆ پاراستنی بەرژەوەندییەکانی لە وڵاتانی ژێر نفوزی خۆیدا، بەتایبەتی بە قۆستنەوەی بازاڕەکانی لە سوریا، لەپاڵ لوبنان و عێراقدا.


ھەلەقۆشک - ویکیپیدیا، ئینسایکڵۆپیدیای ئازاد\nHeleqûş - ھله‌قوش - Halah Qush\nپۆتانەکان: 37°48′00.5″N 44°42′36.5″E / 37.800139°N 44.710139°E / 37.800139; 44.710139پۆتانەکان: 37°48′00.5″N 44°42′36.5″E / 37.800139°N 44.710139°E / 37.800139; 44.710139\n١٬٨٣٤ مەتر (٦٬٠١٧ پێ)\nھەلەقۆشک گوندێکە، کەوتووەتە گوندەواری برادۆست، ناوچەی سۆما و برادۆست، شارستانی ورمێ، پارێزگای ورمێ، ڕۆژھەڵاتی کوردستان، ئێران.\nھەلەقۆشک ھاوسنوورە لەگەڵ ئەم گوندانە:\nلە باکوورەوە لەگەڵ گوندی گێچە.\nلە باشوورەوە لەگەڵ گوندی ئۆمەراوا.\nلە ڕۆژاواوە لەگەڵ گوندی گونبەد.\nبە پێی سەرژمێریی گشتیی جەماوەر و خانووی ئێران لە ساڵی ٢٠٠٦دا، ژمارەی دانیشتووانی ئەم گوندە (٢١٠) کەس و (٣٩) خێزان بووە.\nوەرگیراو لە «https://ckb.wikipedia.org/w/index.php?title=ھەلەقۆشک&oldid=906729»\nئەم پەڕەیە دواجار لە ٢١:١١ی ٧ی شوباتی ٢٠٢٢ نوێ کراوەتەوە.


سبه‌ی دووشه‌م شاندێكی پارتی دیموكراتی كوردستان بۆ مه‌به‌ستی تاوتوێكردنی كارنامه‌یه‌كی هاوبه‌شی كوردستانی بۆ به‌غدا، سه‌ردانی شاری سلێمانی ده‌كات و له‌گه‌ڵ یه‌كێتی و بزووتنه‌وه‌ی گۆڕان كۆ ده‌بێته‌وه.\nشانده‌كه‌ی پارتی به سه‌رۆكایه‌تی فازڵ میرانی سكرتێری مه‌كته‌بی سیاسی پارتی و ئه‌ندامێتی مه‌حموود محه‌مه‌د ئه‌ندامی مه‌كته‌بی سیاسی و عه‌لی حوسێن ئه‌ندامی سه‌ركردایه‌تی پارتی ده‌بێت.\nشانده‌كه سبه‌ی دووشه‌م له‌گه‌ڵ یه‌كێتی نیشتمانی كوردستان و بزووتنه‌وه‌ی گۆڕان كۆ ده‌بێته‌وه.\nبه‌گوێره‌ی زانیارییه‌كان ئامانجی سه‌ردانی شانده‌كه‌ی پارتی بۆ سلێمانی گفتوگۆكردن و تاوتوێكردنی كارنامه‌یه‌كی هاوبه‌شی كوردستانییه بۆ به‌غدا دوای ته‌واوبوونی هه‌ڵبژاردنه‌كانی په‌رله‌مانی عێراق و ڕاگه‌یاندنی ئه‌نجامه كۆتاییه‌كانه.\nجگه له سه‌ردانی بۆ لای یه‌كێتی و بزووتنه‌وه‌ی گۆڕان، بڕیاره شانده‌كه‌ی پارتی له‌گه‌ڵ لایه‌ن و پارته‌كانی تریش كۆببێته‌وه وه‌ك یه‌كگرتووی ئیسلامی و كۆمه‌ڵه‌ی دادگه‌ری و بزووتنه‌وه‌ی ئیسلامی و حزبی سۆسالیست دیموكراتی كوردستان.\nجێی باسه دوێنێ شه‌موو كۆمیسیۆنی باڵای سه‌ربه‌خۆی هه‌ڵبژاردنه‌كان ئه‌نجامی كۆتایی هه‌ڵبژاردنه‌كانی عێراقی ڕاگه‌یاند و پارتی دیموكراتی كوردستان 33 كورسی به‌ده‌ستهێنا، كۆی گشتی كورسییه‌كانی كوردیش له په‌رله‌مانی داهاتووی عێراق بریتی ده‌بێت له 63 كورسی.


ئەردۆغان داوای دەمیرتاش بۆ خودموختاری کورد لە تورکیا بە خیانەت ناودێردەکات\nی مانگی دوازده ٢٩, ٢٠١٥\nسەرۆکی تورکیا دەڵێت ئەو لێدوانەی سەڵاحەدین دەمیرتاش هاوسەرۆکی هەدەپە لە سەرەتای ئەم هەفتەیە داویەتی بۆ دروستکردنی دەوڵەت شتێـکی ئیستفزازیـیە و خیانەتە.\nڕەجەب تەیب ئەردۆغان ئەمڕۆ سێشەممە لە ئستەنبوڵ بەر لەوەی بەرەو عەرەبسـتانی سعودیـیە بەڕێبکەوێت، بە ڕۆژنامەوانی گوت دەمیرتاش بە پـێی چ یاسایەک باس لە پـێکهێنانی دەوڵەت لە باشوری ڕۆژهەڵاتی تورکیا دەکات. ئاماژەی بۆ ئەوە کرد دەسـتوری تورکیا ڕێگە بەو کارە نادات.\nپاشان هەڕەشەی لە دەمیرتاش و هەدەپە کرد و گوتی خەڵک و یاسای تورکیا پەندێـکی باشیان پێ دەدەن. گوتی ئەوەی ئەوان باسی دەکەن نە لە دور و نە لە نزیک پەیوەندی بە دیموکراسیـیەوە نیـیە، وە خواستی گەل لە چەک بەهێزترە.\nهاوکاتی ئەم لێدوانانەی ئەردۆغان هێزەکانی تورکیا بە چەکی قورس گەمارۆی چەندان ناوچەی کوردیـیان لە وڵاتەکە داوە، حکومەت دەڵێت شەڕی پەکەکە دەکەن، بەڵام کاربەدەسـتانی هەدەپە ئەو ئیدیعایەی حکومەت ڕەتدەکەنەوە و دەڵێن هێرشە بۆ سەر ئەو خەڵکەی ناڕەزایی بەرامبەر حکومەت دەردەبڕن.\nڕۆژی دووشەممە داواکاری گشتی لە ئەنکەرە دەسـتی بە لێکۆڵینەوە لەسەر شەش کەس کردووە کە یەکێـکیان سەڵاحەدین دەمیرتاشە، سەبارەت بە پشـتگیریکردن لە خۆبەرێوبەری هەرێمی لە ناوچە کوردیـیەکانی تورکیا.


◄ ئەنجام: Found 12, page 1 of 2 Items per page: 🗐 1 🗐 5 🗐 10 🗐 25 🗐 50 🗐 100\n✌ ئایش ئەحمەد مستەفا شەھیدێ\n📅 کاتوو تۆمارکەردەی Aug 1 2015 4:43PM\n👁 ئی بابەتە 2,744 جارێ وینیان\nبەهۆی بۆردومانی فڕۆکە جەنگییەکانی تورکیا لە 01-08- [ زیاتەر... 👁] ✖ ✖ ✖ 0 0 ✔ 68% ✍ م.ب. 1-8-2015 16:43:16\n📝 بەیاننامەی دەستەی راگەیاندنی کەمپینی نا بۆ گرانکردنی کارتی مۆبایل بەڵگەنامێ\n📅 کاتوو تۆمارکەردەی Aug 1 2015 2:22PM\n👁 ئی بابەتە 3,588 جارێ وینیان\nبەڕێزان، دوای ئەوەی کە حکومەتی فیدڕاڵی عیراق بەمەب [ زیاتەر... 👁] ✖ ✖ ✖ 0 0 ✔ 81% ✍ هـ.ب. 1-8-2015 14:22:19\n📝 رونکردنەوەیەک لە ئاسیاسێل وە بەڵگەنامێ\n📅 کاتوو تۆمارکەردەی Aug 7 2015 2:06AM\n👁 ئی بابەتە 3,035 جارێ وینیان\nکۆمپانیای ئاسیاسێل لە بارەی گرانکردنی نرخی کار [ زیاتەر... 👁] ✖ ✖ ✖ 0 0 ✔ 81% ✍ م.ب. 7-8-2015 2:06:13\n✌ ساڵح رەسوڵ حەمەدئەمین شەھیدێ\n📅 کاتوو تۆمارکەردەی Aug 1 2015 4:47PM\n👁 ئی بابەتە 2,843 جارێ وینیان\nبەهۆی بۆردومانی فڕۆکە جەنگییەکانی تورکیا لە 01-08- [ زیاتەر... 👁] ✖ ✖ ✖ 0 0 ✔ 68% ✍ م.ب. 1-8-2015 16:47:13\n📝 سەرۆکایەتی هەرێم: شەهیدکردنی هاووڵاتیی مەدەنیی هیچ پاساوێک هەڵناگرێت بەڵگەنامێ\n📅 کاتوو تۆمارکەردەی Aug 1 2015 12:44PM\n👁 ئی بابەتە 3,154 جارێ وینیان\nشەوی ڕابردوو لە ئەنجامی بۆردومانی فڕۆکەکانی سوپای [ زیاتەر... 👁] ✖ ✖ ✖ 0 0 ✔ 81% ✍ هـ.ب. 1-8-2015 12:44:16\n✌ عەبدولقادر ئەبوبەکر حەمەدئەمین شەھیدێ\n📅 کاتوو تۆمارکەردەی Aug 1 2015 4:48PM\n👁 ئی بابەتە 2,828 جارێ وینیان\nبەهۆی بۆردومانی فڕۆکە جەنگییەکانی تورکیا لە 01-08- [ زیاتەر... 👁] ✖ ✖ ✖ 0 0 ✔ 68% ✍ م.ب. 1-8-2015 16:48:43\n📝 مەکتەبی سیاسی یەکێتی: داوای راگرتنی دەستبەجێی بۆردومانەکان دەکات بەڵگەنامێ\n📅 کاتوو تۆمارکەردەی Aug 1 2015 12:55PM\n👁 ئی بابەتە 2,953 جارێ وینیان\nبەتوندی ئیدانەی بەردەوام بوونی بۆردومانەکانی فڕۆکە [ زیاتەر... 👁] ✖ ✖ ✖ 0 0 ✔ 83% ✍ هـ.ب. 1-8-2015 12:55:35\n✌ نەجیب عەبدوڵا عەزیز شەھیدێ\n📅 کاتوو تۆمارکەردەی Aug 1 2015 4:52PM\nبەهۆی بۆردومانی فڕۆکە جەنگییەکانی تورکیا لە 01-08- [ زیاتەر... 👁] ✖ ✖ ✖ 0 0 ✔ 70% ✍ م.ب. 1-8-2015 16:52:33\n✌ هەڤاڵ خەبات شەھیدێ\n📅 کاتوو تۆمارکەردەی Aug 1 2015 4:55PM\n👁 ئی بابەتە 3,740 جارێ وینیان\nبەهۆی بۆردومانی فڕۆکە جەنگییەکانی تورکیا لە 01-08- [ زیاتەر... 👁] ✖ ✖ ✖ 1 0 ✔ 76% ✍ م.ب. 1-8-2015 16:55:52\n✌ هەڤاڵ سەما شەھیدێ\n📅 کاتوو تۆمارکەردەی Aug 1 2015 4:57PM\n👁 ئی بابەتە 3,133 جارێ وینیان\nبەهۆی بۆردومانی فڕۆکە جەنگییەکانی تورکیا لە 01-08- [ زیاتەر... 👁] ✖ ✖ ✖ 1 0 ✔ 74% ✍ م.ب. 1-8-2015 16:57:27


دەزگای ژیان بۆ مافەکانی مرۆڤ | کوردی - Jiyan Videos\nبڵاوكراوەتەوە لە ئازار 12, 2015\nپێشکەشکردنی پاڵپشتی دەروونی بە ڕزگاربووانی دەستی داعش\nمەعالی حازم، خەڵکی موسڵ. کاتێک تیرۆستان شارەکەیان داگیر کرد، ئەوان بە تەواوەتی ژیانیان تێکچوو. بەناچاری زێدی خۆیان جێهێشتوو ڕوویان لە شاری سلێمانی کرد وەک ئاوارە. پاشان بۆ وەرگرتنی چارەسەر سەردانی دەزگای ژیان ی کرد، ئێستا باری دەروونی بەرەو باشتر چووە. چیرۆکی ئەو خانمە لە زاری خۆیەوە لەم ڤیدۆیەی خوارەوەدایە:\nپاڵپشتیکردنی پەنابەرانی سوری لە کوردستان\nدەزگای ژیان بۆ مافەکانی مرۆڤ پاڵپشتیی پەنابەرە سورییەکان دەکات لە کوردستان، لەڕێگە پێشکەشکردنی چارەسەری دەروونی و پزیشکییەوە. ئەم ڤیدیۆ کورتە بەشێک لە کارەکانمان نیشان دەدات لە کەمپی دۆمیز بۆ پەنابەران، کاتێک پزیشک و چارەسەرکاەکانمان خزمەتگوزاری بێبەرامبەر پێشکەش بەو خێزانانە دەکەن، کە لە سوریاوە بەهۆی جەنگەوە هەڵهاتوون.\nئەم ڤیدیۆیە لەپاش رەزامەندی ڕێکخراوی مزریۆر و دەرهێنەرەکەی لێرەدا بڵاوکراوەتەوە. بۆ بینینی بە زمانی ئەڵمانی، تکایە سەردانی ئەم بەستەرە بکە:\nدابەشکردنی نەوت بەسەر ئاوارە ناوخۆییەکانی نیشتەجێی کەمپی بەحرکە\nڕێکەوتی ١٨/ ٩/ ٢٠١٤، دەزگای ژیان بەهەماهەنگی رێکخراوی مزریۆر بڕی ١٣،٠٠٠ لیتر نەوتی دابەشکرد بەسەر ٧٠٠ خێزانی هەڵاتوو لەدەستی هێرشی تیرۆرستان لە ناوچەکانی کوردستان و عێراق، لە کەمپی بەحرکە، نزیک شاری هەولێر. بەهۆی دژواری دۆخەکە وهاتنی وەرزی پایزەوە پلەی گەرمی ناوچەکە بەرەو نزمبوونەوە دەڕوات و پێویستی خەڵکەکەش بە سوتەمەنی زیادیکردووە، بۆیە دەزگای ژیان بە ئەرکی خۆی زانی هاوکاریانی بگەیەنێتە کەمپەکە.\nئامادەبووانى ئێستا 175 میوان و هیچ ئەندامێک


كاتلین بوكستاف: ئاڵای قەد دیوار.. نیشاندەری كۆڵنەدانی گەلی كوردە\nكاتلین بوكستاف رۆژنامه‌نووسی به‌ناوبانگی ئه‌مریكی لە دیدارێكی لەگەڵ ئالان موحسین كە قوتابییەكی كوردی زانكۆی ستانفۆردە، بەپێی ئەو زانیارییانەی كە ئالان دەیداتێ، هەستی بەرامبەر كوردستان دەبزوێ و بابەتێكی سەرنجڕاكێشی لە (The Huffington Post) بڵاوكردووەتەوە كە ئەمەی خوارەوە دەقەكەیەتی:\nئاڵای قەد دیوار.. نیشاندەری كۆڵنەدانی گەلی كوردە\nكەی وڵاتێك دەبێتە وڵات؟ ئەوكاتەیە كە نەتەوەیەكگرتووەكان رەزامەندی لەسەر دەدات یان ئەو كاتەی كە گەنجێكی 18 ساڵان ئاڵاكەی لەسەر دیواری ژووری بەشەناوخۆییەكەی هەڵدەواسێت؟\nهێشتا جانتاكانی نەكرابوونەوە، سیسەمەكەشی جێی نووستنی لەسەر نەبوو، كوڕە گەنجەش لە ناوەراستی ژوورە نوێیەكەی بەشە ناوخۆیی، بەرامبەر بە ئاڵاكەی راوەستابوو و پێدەكەنی. ئاڵاكە سوور و سپی و سەوز بوو كە هەتاوێكی زەردی لە ناوەراستیدا هەبوو.\nئەو گەنجە لەگەڵ كوڕەكەم لە یەك ژووردان. لێم پرسی: "خەڵكی كوێی؟"\n-"كوردستان". دەنگی شانازی لێ دەهاتە دەرەوە.\nمن خۆم پێناساند و ئەویش گوتی: ناوم (ئالان)ە. لەسەر دیوارێكی دیكە وێنەی كچێكی منداڵم بینی كە جلێكی قوماش چنراوی لەبەردا بوو.\nپرسیم: "ئەو كچە كێیە؟"\n-بە خەندەوە گوتی: "خوشكم. تەمەنی 8 ساڵانە."\nگوتم: "دڵنیام ئێستا بیرت دەكات." وەڵامی دایەوە: "خەمبار بوو بە رۆیشتنم."\n- چی دەخوێنی؟\nئالان گوتی: "ئەندازیاری كارەبایی."\nدواتر لە مێردەكەم پرسی: "كوردستان وڵاتە؟"\nئەویش گوتی: ئەوە پرسیارێكی باشە و نەخشەیەكی هێنایە دەرەوە و ئاماژەی كرد بە شوێنی یەكگرتنی ئێران، ئێراق، سووریا و توركیا. بە ئاماژەدان بە ناوچەكە، مێردەكەم گوتی: "ئەمە ئەو جێگایەیە كە كوردەكان لێی دەژین و ئەمەش هەولێرە، ئەو شارەی ئالان لێی هاتووە."\nئینجا خۆم و خۆی دەستمان كرد بە خوێندنەوە لەسەر كورد و زانیمان زمانی كوردی لە زۆربەی كاتەكانی سەدەی 20 لە هەر چوار وڵات یاساغ بوو. خوێندنەوەمان لەسەر پێشمەرگە كرد كە بۆ چەندین نەوە لە پێناو ئازادی كورد خەباتیان كرد. هاوكات حەزمان دەكرد چیرۆكی ئالان بزانین.\nرۆژێك پێش پشووی زستان، كورتەنامەیەكم لە كوڕەكەمەوە پێگەیشت كە تێیدا هاتبوو: "ئالان دەتوانێت بێت لەگەڵم بۆ چەند رۆژێك بمێنێتەوە؟" منیش وەڵامم دایەوە: "بەخۆشحاڵییەوە حەزدەكەین."\nلە شەوی كۆتایی ساڵ ئالان لەگەڵمان بوو، چووین بۆ دوكانێكی فرۆشتنی داری كریسمس و ئالان لە هەڵبژاردنی دارێك یارمەتیداین. لە ماڵەوە، لە كاتی هەڵواسینی كەلوپەلەكانی رازاندنەوە، ئالان باسی پێشمەرگەی بۆ كردین.\nئالان روونیكردەوە كە پێشمەرگە چەكدارێكی كوردە كە بۆ سەربەخۆیی و مافی كورد شەڕ دەكات، بێ گوێدانە گروپ و پارتەكەی. ئەو گوتی: "باوكم چووە ریزی پێشمەرگەوە كاتێك 16 ساڵان بوو. لە بنەماڵەكەمان باوكم و باپیرم پێشمەرگە بوون. لە وڵاتی من زۆربەی خەڵك كەسێكی لەدەستداوە. یەكێكم دەناسی سێ برا و باوكی لەدەست دابوو. لەوەوپێش، پێشمەرگە بارەگایان نەبوو و لە شاخ و ئەشكەوتەكان دەژیان و بەهەموو جۆرەكان خۆیان دەرباز دەكرد. ئێستا سوپای فەرمی ناوی پێشمەرگەیە، وەك رێزێك بۆ شەهیدان."\nئەو باسی ئەوەی كرد لە 10 ساڵی رابردوو چۆن شاری هەولێر گۆڕانكاری بەخۆوە بینیوە. تێگەیشتین كە ئالان لە وەجبەی یەكەمی دەرچوونی قوتابخانە ئامادەییەكەی بوو و قوتابییانی قوتابخانەكەی، ئێستا لەسەرانسەری جیهان لە زانكۆكانن.\nرۆژی دواتر پێش ئەوەی ئالان بەجێمان بهێڵێت، چام لێنا و لە چێشتخانەكە قسەمان كرد. پرسیم: "هەنگوین لەگەڵ چایەكە؟" گوتی: "بەڵێ بە یارمەتیت."\nسەبارەت بە هەولێر لە ئالانم پرسی. پێی گوتم هەولێر كۆنترین شاری جیهانە كە بە بەردەوامی خەڵكی تێدا ژیا بێت. پرسیم: "لە كوێ لەدایك بووی؟"\nگوتی: "من لە كوردستانی ئێران لەدایك بووم. كاتێك 8 ساڵان بووم ئێمە هەڵهاتین. دایك و باوكم رۆژنامەنووسن و ئێمە دەكوژراین ئەگەر لە ئێران بماباینایەوە. لەسەر پشتی ئەسپ هاتینە ئەودیوی سنوور."\nبەوەی كە خێزانێك بۆ درێژەدان بە ژیان بە سواری ئەسپ هەڵبێن، پرسیارێك بە مێشكم گەیشت و پرسیم: "دەترسان."\nئالان گوتی: "خۆشبوو. هێشتا بیرم ماوە." راستەوخۆ دایكیم خۆشویست كە ئەو گەشتە مەترسیدارەی كردووە بە گەشتێكی خۆش بۆ كوڕەكەی. پرسیم: "كە گەیشتیتە هەولێر چۆن بوو؟"\nگوتی: "دەبوو كاتژمێر 3ی بەیانی هەڵبسایایەن بۆ ئەوەی ئاومان بەر بكەوێت ئەگەرنا هیچمان نەدەبوو. رۆژی یەك كاتژمێری كارەبامان هەبوو بەڵام ئێستا شت زۆر گۆڕاوە. بە درێژایی رۆژ ئاو و كارەبامان هەیە."\nچا تێكردنەكەم و گەرمایی ئەو چایە كە بەرز دەبووە خۆشتر بوو، وەك بەر لە كاتژمێرێك لەوە. پرسیم: "زیاتر بیری چی دەكەی؟"\nئەو گوتی: "بیری سەیرانەگەكانمان دەكەم. موسیقالێدەران هەن كە لەوناوە دەسوڕێنەوە و بانگیان دەكەینە لای خۆمان و ئەوانیش مۆسیقا لێدەدەن و ئێمەش هەڵدەپەڕین. زۆر خۆشە. لە شەوانی درێژی زستان، زۆربەی شەوان هەر شایی دەكەین. كەس نانوێت. لە بەهاران، بۆ سێ رۆژ سەیران دەكەین. ئەوەش كاتی ساڵی نوێی ئێمەیە."\nئالان كۆمپیوتەرەكەی ئێمەی بەكارهێنا بۆ گەڕان لە یوتیوب بەدوای شایی كوردی. كاتێكیش دۆزییەوە، گوتی: "ئەم شاییكەرانە لە ئەورووپان." بە ئاسانی ڤیدیۆی دیكەی نەدۆزییەوە.\nپرسیم: بۆچی زەحمەتە ڤیدیۆی دیكەی شایی كوردی بدۆزیتەوە؟"\nوەڵامی دامەوە: ئەگەر ڤیدیۆ و شایی سێ پارچەكەی دیكەی كوردستان، ئێران و سووریا و توركیا، بڵاو بكەینەوە، ئەوە دەكوژرێین. هەندێك لەو ڤیدیۆیانەی نیشانمدان لە هەرێمی كوردستانی عێراق تۆماركراون كە من تێیدا دەژیم و سەلامەتە بڵاوی بكەیتەوە.\nلەگەڵ گوێگرتن لە قسەكانی ئالان، بیرم دەكردەوە چەند بە ئاسانی دەڵێت: "ئەگەر وا بكەین و وا بكەین، دەكوژرێین."\nچەند ڤیدیۆیەكی دیكەی شایی كوردیمان تەماشا كرد. بینیم سێ میوزیكژەن ئامێری وەكو فلوت و درەمیان دەژەنی. ئالان پێی گوتم: ئەو ئامێرەی وەكو فلوت وایە لە دار دروست دەكرێت و پێی دەگوترێت (زورنا)، یان (دوزەلە) یان (جوزەلە) (بەگوێرەی شوێنەكان) و درەمەكەش پێی دەڵێن (دەهۆڵ).\nئەو پیاوانەی شاییان دەكرد یەك تاقم جلی كڵاو و چاكەت و قەمیسی سپی و پانتۆڵی فشیان لەبەردا بوو و ژنەكانیش جلوبەرگی رەنگاورەنگ. جوڵە بە تەنسیقەكەكانیان بریتی بوو لە هێنانەپێش و بردنە دواوەی پێی و شانەكان لەگەڵ میوزیكەكە. ژن و پیاوەكان لە یەك ریزدان، پێدەكەنن و دەست لەناو دەستن.\nئەو گوتی: "میوزیكژەنەكان میوزیك لێدەدەن و ئێمەش هەڵدەپەڕین، بەڵام ئەگەر میوزیكژەن نەبێت، ئەوە خۆمان چەپڵە لێدەدەین و هەر شایی دەكەین. ئێمە كلتووری خۆمان دەپارێزین. زۆر شت گۆڕاون، بەڵام هێشتا هەڵدەپەڕین.\nمن گوتم: "ئێوە خۆشییەكە بەزیندوویی دەهێڵنەوە." پێكەنی و گوتی: بەڵێ.\nخواردنێكم بۆ ئالان ئامادە كرد بۆ ناو فڕۆكە و بردم بۆ شوێنی وەستانی پاسەكە. پلانەكەی ئەوە بوو كە پاس بیبات بۆ فڕۆكەخانە، بفڕێت بۆ نیویۆرك، لەوێوە بۆ ئوردون و ئەنجا بۆ هەولێر. ئەو بەیانییەی بردم بۆ لای پاسەكە رۆژی سێشەممە بوو.\nپرسیم: "چی كاتێك دەگەیتەوە ماڵ؟"\nئالان گوتی: كاتژمێر 3ی بەیانی پێنجشەممە؟"\nپرسیم: "لەپێش ئێمەوەن؟"\nگوتی: "نیو رۆژ."\nپرسیم: "كێ دێت بەدوات لە فڕۆكەخانە؟"\nگوتی: "باوكم، دایكم و خوشكم."\nپرسیم: "تەنانەت لە نیوەی شەویشدا خوشكت دێت؟"\nپێكەنی و گوتی: "بەڵێ. ناتوانێت بخەوێت، زۆر بە ئومێدەوە چاوەڕێ دەكات."\nگەڕامەوە ماڵ و دەستمكرد بە شوشتنی قاپەكانی خواردنی بەیانی. دواقومەكانی چایەكەم خواردەوە و تامی هەنگوینیم كرد. ئەو كوپەی چایەكەم لێ خواردەوە هی من نەبوو. هەستمكرد كە شیرینییەكە هی كوپەكەی ئالان بوو. هاتە پێش چاوم كە دەگاتەوە ماڵ بۆ ئەوەی شەوانی زستان بە خۆشی بگێڕێت و لەگەڵ خێزان و برادەرەكانی شایی بكات.\nژیان، ئازادی و گەڕان بەدوای خۆشی: دەستپێكردنی وڵاتێكی گەورە، بە پاراستنی ئەوانەی گرنگن دەستپێدەكات.\nو: ئاكۆ مامشەیی\nكاتلین باكستاف، رۆژنامەنووس و نووسەری بەناوبانگی ئەمریكی، باكلیۆرسی ئینگلیزی و ماستەر لە رۆژنامەنووسی لە زانكۆی ستانفۆرد بەدەستهێناوە. دەیان بابەتی لە رۆژنامە بەناوبانگەكانی (Los Angles Times) (The Arizona Republic) (The Sun Literary Magazine) (The San Francisco Chronicle) و (The Huffington Post) بڵاوكردۆتەوە. كتێبێكی بە ناوی (The Tiffany Box) لە ساڵی 2013 چاپكردووە و كتێبەكەی فینالیستی باشترین كتێبی 2013ی ئەمریكا بوو.\nسەرچاوە: رۆژنامه‌ی خه‌بات


پەرلەمانتارێکی گۆڕان رایگەیاند ''350 هەزار مووچە خ [ زۆرتر... 👁] ✖ ✖ 0 3 ✔ 99% ✍ ر.ف. 4-5-2020 12:56:13\n📖 چیرۆکی وان و پێڵاوی ڕەشک کورتەباس\n📅 کاتی تۆمارکردن May 25 2020 5:50PM\nرەشک یەکێکە لە بەرهەمە گرنگەکانی کولتور و نەریتی د [ زۆرتر... 👁] ✖ ✖ 1 2 ✔ 99% ✍ ج.ع.ئـ. 25-5-2020 17:50:38\n📝 راگەیەندراوی ژمارە (69)ی وەزارەتی تەندروستی حکومەتی هەرێمی کوردستان بەڵگەنامەکان\n📅 کاتی تۆمارکردن May 4 2020 1:42PM\nسەبارەت بە نەخۆشی ڤایرۆسی کۆرۆنای نوێ COVID-19 لە [ زۆرتر... 👁] ✖ ✖ 0 2 ✔ 99% ✍ ر.ف. 4-5-2020 13:42:40\n📊 لە سلێمانی زیاتر لە 30 منداڵ گیان لەدەست دەدەن ئامار و راپرسی\n📅 کاتی تۆمارکردن May 4 2020 11:39AM\nبەپێی ئامارێکی بەڕێوەبەرایەتی تەندروستی سلێمانی لە [ زۆرتر... 👁] ✖ ✖ 0 4 ✔ 99% ✍ ر.ف. 4-5-2020 11:39:43\n📝 ناوەڕۆکی کۆبوونەوەی مەکتەبی سیاسی و تیمی یەکێتی لەحکومەت بەڵگەنامەکان\n📅 کاتی تۆمارکردن May 3 2020 2:42PM\nئێوارەی دوێنێ (2/5/2020) بەسەرپەرشتی هەڤاڵ لاهور ش [ زۆرتر... 👁] ✖ ✖ 0 2 ✔ 99% ✍ ب.ج. 3-5-2020 14:42:25\n📖 ناڵەی دەف و هاژەی بڵ کورتەباس\n📅 کاتی تۆمارکردن May 3 2020 2:39PM\nنووسین و ئامادەکردنی: جوان عومەر ئەحمەد گەلێک شوێ [ زۆرتر... 👁] ✖ ✖ 7 3 ✔ 99% ✍ ج.ع.ئـ. 3-5-2020 14:39:57


حکومەتى عێراق بە تۆمەتى پابەند نەبوون بە رێنمایـیە سەربازیەکان، 13 پلەدارى کورد حوکم دەدات و چەند پلەدارێکى تریش لە دادگاى سەربازى دادگایى دەکات.\nئەو 13 پلەدارە کوردەى کە بێ ئامادەبوونى خۆیان هەریەکەیان بە 5 ساڵ زیندانى حوکم دراون، تۆمەتى پابەند نەبوون بە بڕیارەکانى وەزارەتى ناوخۆى عێراق دراوەتە پاڵیان، بەڵام ئەو پلەدارانەى دادگایى کراون تۆمەتى ئەوە دراوەتە پاڵیان کە پلەى سەربازیان بۆ خۆیان بەستووە.\nرائید ئەشرەف قاسم کە پلەدارێکى کوردە و لەلایەن دادگاى سەربازى عێراقەوە دادگایى کراوە، بە دەنگى ئەمەریکاى راگەیاند" تۆمەتى ئەوە درایە پاڵم گوایە پلەى سەربازیم بۆخۆم بەستووە، لە کاتێکدا من دەرچووى کۆلێژى سەربازى هەرێمى کوردستانم."\nناوبراو وتى"دواى لێکۆڵینەوەى ورد لەدۆسیەکەم ، دادگاى سەربازى عێراق تۆمەتەکەى رەتکردەوە و بێ تاوانى سەلماندم."\nئازادکردنى رائید ئەشرەف قاسم ، لە کاتێکدایە 13 پلەدارى ترى کورد لەلایەن دادگاى سەربازى سەر بە وەزارەتى ناوخۆى عێراقەوە هەریەکەیان بە 5 ساڵ زیندانى حوکمدراون.\nئەو 13 پلەدارە کورده‌ی کە بێ ئامادەبوونى خۆیان حوکمدراون ، پلەى موقەدەم هه‌تا پلەى مفەوەزیان تێدایە و جگە لە حوکمدانیشیان ، بڕیاری دەست بەسەرداگرتنى سەرجەم ماڵ و موڵکیشیان دراوه.\nمفەوەز سەڵاح کاکەیى یەکێک لە پلەدارە کوردە حوکمدراوەکان، بە دەنگى ئەمەریکاى راگەیاند "لەئێستادا ئێمە ناتوانین هاتووچۆى ژێر دەسەڵاتى حکومەتى عێراقى بکەین چونکە دەستگیردەکرێین و حوکمەکانمان بەسەردا جێبەجێ دەکرێت."\nحکومەتى هەرێم لە رێگەى وەزارەتى ناوخۆوە چەند جارێک هەوڵى چارەسەرکردنى کێشەى ئەو 13 پلەدارە کوردە و هەڵوەشاندنەوەى حوکمەکانیانى داوە، بەڵام هەوڵەکان بێ ئەنجام بوون.


ده‌نگده‌رانی میسری خۆ ئاماده ده‌که‌ن یه‌کشه‌ممه ده‌نگ له هه‌ڵبژاردنی پارله‌مانی دا بده‌ن\nی مانگی یازده ٢٧, ٢٠١٠\nده‌نگده‌ران له میسر خۆ ئاماده ده‌که‌ن یه‌کشه‌ممه ده‌نگ له هه‌ڵبژاردنی پارله‌مانی دا بده‌ن که له‌وه‌تای ساڵی 2005 وه یه‌که‌م جاره له‌وه‌ی به‌ڕێوه ده‌چێت، له کاتێك کۆمه‌ڵانی ئۆپۆزیسیۆن و مافه مه‌ده‌نیه‌کان سکالایان سه‌باره‌ت به پێشێلکاری یاسای هه‌ڵبژاردنه‌کانو هه‌راسان کرده‌ن ڕاگه‌یاندووه.\nکۆمه‌ڵی ئۆپۆزیسیۆنی ئه‌خوان ئه‌لمۆسله‌مین ده‌ڵێت هه‌ێنی دادگایه‌کی شاری ئه‌سکه‌نده‌رییه سه‌زای 2ساڵ زیندانی بۆ 12 که‌س له لایه‌نگرانی بڕیوه‌ته‌وه به تاوانه‌کانی به‌رێوه‌برده‌نی هه‌ڵمه‌تی نایاسایی پێشبرکێ. ئه‌م سه‌زایانه نوێ ترین هه‌نگاوه‌ن له ژماره‌یه‌ك سه‌رکوتکرانی ئه‌م کۆمه‌له به‌ربندکراوه که پاڵێوراوه‌کانی وه‌ك کاندیدای سه‌ربه‌خۆ به‌شداری له هه‌ڵبژاردنه‌کان ده‌که‌ن.\nیاسای میسر ڕێگه‌ی چالاکی به پارتی ئایینی نادات به‌ڵام ئه‌و پاڵێوراوانه‌ی ئه‌خوان ئه‌لمۆسله‌مین پشتگیری لێکردبوون ئێستا یه‌ک له‌سه‌ر پێنجی ئه‌نجومه‌نی خواروی پارلمان پێك ده‌هێنه‌ن. له ده‌نگدانه‌که‌ی یکشه‌ممه ئه‌م کۆمه‌له ئۆپۆزیسیۆنه پشتگیری له 130 پاڵێوراو ده‌کات.\nپاریزه‌رێکی ئه‌ۆ ڕێکخراوه‌یه و کاربه‌ده‌ستێکی ئاسایش ده‌ڵێن کابه‌ده‌ستانی میسر له ماوه‌ی دوو ڕۆژی ڕابوردو به‌که‌می 22 که‌سیان ده‌ستگیر کردووه. کۆمه‌ڵه‌که ده‌ڵێت له چه‌ند هه‌فته‌ی ڕابوردوو کاربه‌ده‌ستانی میسر زیاتر له 1،200 له ئه‌ندامان و لایه‌نگرانیان ده‌ستگیر کردووه.